ANUL I. No. 12 


(5) DECEMBRIE 1932. 


Viaţa Basarabiei 


REVISTĂ LUNARA —.. 
Editată de Asociaţia culturală „Cuvânt Moldovenesc“ 


„Director PAN. HALIPPA 


PENE e a Ne PAR a taia OA ee ia TI IE PARI a EE a E e a PTR 


Prutul în dreptul Leovei | 4 
= 
SUMARUL: e 
Amintirile unui moşneag basarabean. . . . . Pavel Cuzminschi ji EES 
í OFUN Caci gl A Du eae onn a eE aT Ea ae BD TE Octav Sargețiu A ti, 
R Cântecul copilăriei (versuri). . ....... Donar Munteanu, Eo 
fat Cruci de piatră şi de lemn ..... d ea i Pe “Constantinescu- laşi i Sil 
: La mormântul mamei (versuri) ....... Patty Mocanu s 
k, Pierdut TATS vesţe T i a aa N 7 00 Elena Dobroşinschi A EE 
E Zorema (versuri). .... ... Ce ad Sasa Sergiu- Victor Cujbă SA Sp- 
= Boerii Moldoveni de peste Prut. ...... D. lov și 
Cântec de cucoşi în lumina lunii ...... Trad. Al. Terziman CR 
TAVA ODO E ge Aa a A nm Gil Rase i ti 
4 <- Annou... E EE P NNI paiete L N. Spătaru i TA F 
RN al „Folclor din Basarabia . i ADI ao Cp ip E ; A a 
y. g R . P y 
FANN „CRONICA: aaa d AL Reaţile Are Moldoveni si Runi R van ie Pa EAS a 
A zi A Cioflec, Sub soarele polar — Harta bozăţii'or suo polali României de G. Raşcu, = REVISTE: $ 
g „Unirea noastră” d e B. FH 
$ 


Peen şi Administrația? Chişinău, str. “Alexandru cel ue No. 85. 


Asociaţia Culturală „CUVÂNT MOLDOVENESC“ 


Recunoscută persoană juridică prin sentinţa Tribunalului Lăpuşna S. I, 


Scopul Asociaţiei: 


ART. 1. din statut: Se înfiinţează cu sediul în Chişinău şi pe timp ne- 
limitat, o asociaţie pentru crearea, ajutorarea şi susținerea fap- 
telor de cultură naţională şi educaţie cetățenească cu denumi- 
rea „Cuvânt Moldovenesc“. 

ART 2. Ea va ajuta populaţia din Basarabia în scop de-a progresa pe 
calea culturei naționale, educaţiei, cetăţeneşti şi in domeniul eco- 
nomic, încurajând-o şi sprijinind-o în toate inceputurile bune. 


Preşedinte, PAN, HALIPPA 
Anibal Gheorghiu Secretar g-l 


Abonamentul: 120 lei pe an; pentru autorităţi, lei 500 


Colaboratorii revistei: 


Alexandrescu C.—Ceslav Ambrajevici,— Arbore Zamfir,— Acaţa- 
'tov Mihail,— Antohi Panait, — Balan St., — Balbareu 1.,—Boga L. 
T., — Bogos D., — Boldur A.,— Bulat Toma, prof. univ., — Bulat 
Ștefan,—P. Bajbeuc-Melicov,— Bezveconnâi G. G.,— Cazacu Au- 
rel,—Cernăianu Const. D-r., — Cerchez Ecat.,— Ciobanu Ștelan, 
membru al Acad. Române, — Al. David, — Constantinescu-laşi 
Petre, profesor universitar, — Crihan Anton, — Cujbă Sergiu,— 
Cuzminschi Pavel, — Cardaş Agricola, — Ciotlec Romulus, — 
Ciachir Mihail, — Dunăreanu N., — Dumitraşcu Ion, — Fală 
Protir, — Firică Petre, — Friptu Iulian, — Frunză Auxentie, — 
Gala Galaction, — Ghibu Onisifor, prof. univ., — Ghelmegeanu 
Mihail, — Ghenzul Vasile, — Gheorghian Petre, — Georgescu- 
Vrancea Const, — Hahppa Pantelimon, —`Haneş Petre, -— 
Hărea V.,— Miron C. Holban,— Hotnog T., — Haneş V.— Iaco- 
bescu Th.,—lov D. —Ioncu T,,—Jonescu Darzeu,— Ispir Mircea,— 
Luţcan Anton, — Laşcu Vasile, — Macovei loan, — Madan Gh., — 
Mitchevici Iuliu, — Marian Liviu, — Munteanu Donar, — Ne- 
grescu loan, — Nastase Gheorghe, conferențiar universitar, — 
Niculiță N. I. — Obreja-laşi G., — Pelivan loan, — Popovschi 
N., — Profiri N., — Poleac Manuil, — Porucic T. — Popescu 
Constantin, învățător, — Smochină Nichita, — Cezar Stoica,-— 
Spătaru N, — P. V. Stefănucă, — Teianu Const, — Terziman 
Al, — I. C. Teodorescu, prot, — Tudor Iorgu, — Teodorescu 
Const, avocat, — Vitt. Popa, — Ușurelul Al, — Usinevici Și, 
Dr., — Vasiliu- Hasnaş Elena, — Vicol Teodor, D-r, — Vrab'e 
Grigore — Zaborovschi I. — Știrbu T. A, 


ANUL I. No.12 E DECEMBRIE 1932. 


Viața Basarabiei 


- REVISTĂ LUNARĂ 
Editată de Asociația culturală „Cuvânt Moldovenesc“ 
DIRECTOR: PAN. HALIPPA 


Amintirile unui moşneag basarabean. 


VIIL 


In acelaş an, am publicat în franțuzește volumul meu „Je 
condamne“, în care am arătat cauzele ce au provocat războiul 
mondial, procedând ca jurist şi anume: ca jude-instructor în 
prima parte a volumului și ca judecător de ședință în a doua 
parte, condamnând, cum au făcut pe urmă și alți scriitori impar- 
ţial, pe ex-Kaiserul. 

Acest volum a stârnit o mare vâlvă în presa elveţiană şi 
cea franceză. lată ce scria, de pildă, Benjamin Valloton, celebrul 
scriitor elveţian : 

„Je viens de lire „Je condamne“ avec grand interet, C'est 
„net, clair et parfaitement juste. On sent bien que le coeur fut 
„le moteur de la plume. L’auteur a mille fois raison de lancer 
„aux échos son indignation. Il faut que les assassins, en atten- 
„dant le chatiment des armes, se sentent entourés de mépris, 
„de degout; il faut que le monde entier traque les carnassiers, 
„crie: Au loup!.. Aucun effort n'est perdu. L'auteur de „Je 
„condamne“ est un des bons combattants. de cette lutte sacrée", 

(În românește: „Am citit cu mare interes „Je condamne”. 

"E limpede, clar și just. Se vede că inima a fost motorul conde- 
iului, Autorul are deplină dreptate de a extinde până la ecouri 
indignarea sa, Trebue ca asasinii, înainte de a fi osândiţi prin 
arme, să fie înlănțuiți de dispreț și de desgust; lumea intreagă 
trebue să prigonească pe carnivori, strigând: La lup! Nici o 
străduință nu rămâne zădarnică. Autorul volmului „Je condamne“ 
e unul dim cei buni luptători în această luptă sacră), 

Am fost complimentat şi de către numeroase personalităţi 
marcante din Belgia, Franţa și Elveţia, precum și de d-l Pe- 
trescu Comnen, pe atunci preşedinte al biuroului de presă la 
Berna. Aflasem mai pe urmă că acest volum a fost tradus în 
limba engleză. 

In acelaş an terminasem şi drama „Ultimul Țar“, tot în fran- 
țuzeşte, pe care o publicasem — spre a păstra drepturile de 
autor — în „Courrier de Vevey“, Acest ziar a început publicarea 
la 25 Aprilie 1919 cu pre-avizul următor: - 

„Nous commençons aujourd'hui la publication d'un drame 
passionant d'actualité qui nous a été gracieusement offert par M. 
Paul P. Kousminsky, homme de lettres (auteur de „Je condame“, 
du „Fléau Rouge“, etc.), membre la la Société des auteurs dra- 
matiques de Paris et collaborateur bien connu de la „Gazette 
de Lausanne“, 

(In româneşte: „Incepem publicarea unei drame de o ac- 
tualitate pasionantă, care ne-a fost oferită de către d-l Pavel P- 
Cuzminschi, om de litere (autorul volumului „Je condamne“, 
„Fléau Rouge", etc.), membru al societății autorilor dramatici din 
Paris şi colaboratorul bine cunoscut al „Gazetei de Lausanne“). 

Aceasta dramă a fost tradusă în limba engleză, limba rusă 
şi apoi în limba română, 

În anul 1920 am primit o delegaţie dela „Gazette de Lau- ` 
sanne“ şi dela „Tribune de Lausanne“ de a pleca la Wiesbaden, 
spre a le trimite de acolo corespondenţă, întru cât acest oraș, 
ocupat de către armata franceză, devenise pe atunci un centru 
internaţional de mare importanţă, mai ales după tratatul încheiat 
în anul 1920 între d-nii Loucheur din partea Franţei și Rathe- 
nau din partea Germaniei. 

Wiesbadenul e situat — după cum se știe—la o distanță de 
doi kilometri de Biebrich-am-Rhein, cu care, de altfel, s'a conto- 
pit, așa încât Biebrichul constitue de fapt portul fluvial al Wie- 
sbadenului. Ori, acest oraș, fiind situat pe liniile marilor exprese: 
„Viena-Ostende-Londra“, „ Amsterdam-Francfurt“ etc, şi dotat cu 
instituţii balneare de o reputaţie mondială, a avut avantajul de 
a fi pus sub protecţia trupelor franceze, dând astfel posibilitate 
oameni or din toate ţările, doritori de linişte, să-și găsească aici 
un refugiu în epoca turbure postbelică. In acelaș timp începuse 
şi inflația, de care au profitat voiajorii din ţăriie cu moneda 

fermă, venind la Wiesbaden, unde puteau trăi cu mult mai eftin 
decât acasă. Așa de exemplu, la „Nassauerhof“, cel mai bun 
otel din Wiesbaden, un elveţian putea să aibă pensiune com- 
plectă cu 8 franci, un olandez — cu 4 fiorini, un suedez—cu 6 
coroane, iar un american cu 2 dollari 

Și atunci nu e de mirare că în anii 1920—1921 Wiesba- 
denul era plin de străini. Să nu uităm cu acest prilej un amă- 
nunt interesant: cel mai mare otel, „Hotel Hohenzollern“, cu 
trei sute de camere, a fost rechiziționat de comandamentul fran- 
cez pentru statul major și de-asupra firmei „Hohenzollern“ flu- 
tura tricolorul francez ; iar în palatul ex-kaizerului locuia coman- 
dantul armatei de ocupaţie, generalul Mordacqg, dormind în pa- 
tul lui Vilhelm al II-lea. Așa e ironia destinului! 

Un an întreg ani stat la Wiesbaden și, după ce am adunat 
suma necesară pentru repatriere (câteva milioane de mărci, ex- 
cusez du peu!), ne-am urcat în vagonul direct „Ostende-Wies- 
baden-Viena-Budapesta-Bucureşti“ și, a treia zi, ne-am trezit în 
gara românească „Episcopia Bihor“. Aici trebue să notez ur- 
mătorul incident. 

A intrat în vagon funţionarul vamal și, când a perchiziţio- 
nat geamandanul plin de ziare cu articolele mele, a dat peste 
articolul „România“, Fu norocul meu că știa franțuzește și, când 
i-am arătat că sunt autorul acestui articol, m'a rugat să vin cu 
el la şeful vămii şi, după ce l-a pus în curent asupra persoanei 
mele, şeful a dat ordin să nu se deschidă cuferele noastre — 
(erau vre-o cinci— întreaga avere mobilă a noastră!) —și s'a 
dus singur la cassă să ne înregistreze bagajele. 

După cum vedeţi, prima „întâlnire“ cu Patria-Mamă a fost 
„şi de bună prevestire. Și aşa, a treia zi, o zi ploiosă de Noem- 
brie a anului 1921, am debarcat la Chişinău. Când ne-am aşezat, 
calea-valea, într'o trăsură puturoasă, condusă de un birjar îm- 
brăcat în sdrenţe și înhămată cu o mârţoagă şchiopă şi când 
am inspirat toţi aburii din strada gării și mai departe, mi sa 
strâns inima; pe urmă însă m'am deprins şi mam aclimatizat... 

Peste câteva zile însă, stând de vorbă cu defunctul meu 
prieten Paul Gore, l-am intrebat: „Ce să fac, ce să dreg ?“ Răs- 
punsul fu: „Reintraţi în magistratură; o să vorbesc cu d-l Erbi- 
ceanu“ (pe atunci prim-preşedinte al curţii de apel). D-l Erbi-, 
ceanu, foarte amabil, mi-a propus postul de consilier, însă, când 

a aflat că am depășit limita de vârstă, ma sfătuit să întru în 
barou, ceea ce am și făcut. Și iată-mă iarăși în serviciul Fe- 
midei ! 

Politică n'am făcut, însă, când s'a prezentat la mine d 
Constantin lonescu, colegul meu din barou, însoţit de d-nii Ci- 
hodariu şi Munteanu-Râmnic, rugându-mă să accept preşedinţia 
comitetului iorghist din Basarabia și cunoscând personalitatea și 
activitatea d-lui profesor Nicolae Iorga, am dat consimţimântui 
meu și am fost ales președinte al acestui comitet. 

În acelaş an am fost ales şi membru de onoare al conser= 
vatorului naţional din Chișinău. 


IX. 


In anul 1923 făcusem cunoștință și mă împrietenisem cu 
generalul Scarlat Panaitescu, colaborator asiduu al revistei „De- 
mocrafia“ şi, prin amabila sa intervenție, devenisem și eu cola- 
borator al acestei reviste, lată în ce termeni anunţase „Demo- 
crația“ (No. 5 din anul 1923) acest „eveniment“: 

„Aducem la cunəştința cititorilor noştri îmbucurătoarea 
veste a colaborării la revista noastră a d-lui Pavel Cuzminschi. 
D-sa este una din personalitățile cele mai culte ale Basarabiei 
şi un scriitor cu reputație în străinătate“... etc, etc. 

Am scris de atunci în „Democraţia“ multe articole, dintre 
cari o serie întreagă sub titlul: „Creditul şi Justiția“, arătând 
repercursiunile în domeniul creditului cauzate de procedura noa- 
stră civilă perimată, greoaie și încâlcită. Unul din articolele 
mele a ajuns la Cotroceni şi iată adresa din 10 Februarie 1931 
No. 115, pe care am primit-o ca răspuns la acest articol: 

„Stimate Domn, 

Am onoare a vă informa ca articolul Dvs. a fost supus 
cunoștinței M. S. Regelui; deasemenea vă aduc la cunoştinţă că 
orice informație vefi binevoi a trimite şi care credeţi că ar pu- 
tea interesa pe Majestatea Sa, va fi bine venită. Primiţi vă rog, 
Stimate Domn, încredințarea deosebitei mele consideraţiui. Secre- 
tar particular al M. S. Regelui (ss) C. Dumitrescu. D-lui Pavel 
Cuzminschi. Chişinău“, 

Atunci am reluat condeiul și am scris un memoriu asupra 
doleanţelor Basarabiei, adresându-l Suveranului. În ziua însă 

când eram să-l trimit, am avut o trebuinţă la palatul justiţiei şi 
m'am dus dintâi acolo cu plicul în mână. In sala paşilor pier- 
duţi l-am întâlnit pe prietenul meu Bodescu, procuror la curtea 
de apel. A zărit plicul și: 

— Coane Păvălache” — zise — „ai scris, probabil, un nou 
articol și-l trimiţi „Democraţiei“? 

In loc de răspuns i-am arătat adresa depe plic, 

— Tare aş dori să citesc acest memoriu“ — spune d-lLBo- 
descu, 

— Bine, zic, Hai să întrăm în cabinetul matale şi vei citi, 

„fiind că n'am pecetluit plicul, 

Când am intrat în cabinetul procurorilor, am găsit acolo 
câţiva magistrați: pe d-l Nedelcovici, președinte al curţii de a- 
pel, pe d-l Cireş, pe atunci procuror general, pe d-l Păun, 
procuror şi pe câţiva consilieri, toţi prieteni ai mei, 

D-l Bodescu le spune despre memoriu și atunci toţi s'au' 
aşezat lângă mine și le-am citit memoriul în întregime, așa în- 
cât am și martori demni de încredere. 

În prefața memoriului am arătat cum a ajuns Basarabia 
la situaţia de azi, electoralul predominând dsupra naționalului şi 
politicianismul parazitar stăvilind unirea sufletească cu patria- 
mamă. Apoi am spus următoarele: 

„Elementul basarabean cel mai important, pe care statul ar 
putea să se sprijine, e, tără îndoială, țărănimea. Avem aci aproape 
două milioane de plugari, cari, fiind sărăciți din cauza crizei, au 
fost lipsiți şi de liniştea sufletească, prin oblisaţiunea impuse de 
„preastinții“ chiriarchi ai naştri : de a sărbători după stilul nou. 

Şi iată cum la noi în Basarabia bisericile rămân goale, sec- 
tele se'nmulțesc în mod îngrozitor, iar bolşevicii stau pe malul 
Nistrului şi se bucură că au găsit aliați inconştienți în sânul chi- 
riarhilor români. 

Aşa este. Căci sărbătorirea după stilul vechiu interziză, chi- 
riarhii ponevoşi au lăsat pe țărani dezarmaţi contra propagan- 
dei perfide a bolşevicilor, cari, profitând de această ocaziune, au 
şi început, acum câteva luni, o propagandă intensă în sate pe 
chestia stilului, singura chestia pe baza căreia bandiții de peste 
Nistru pot găsi drumul la sufletul ţăranului basarabean. 

Și atunci însuşi bunul simț dictează soluția : e necesar, ba 
chiar urgent, să punem o piedică acestei propagande, care ame 

nință însăşi siguranța statului nosiru. Ori singura măsură care- 
se impune (şi care, de altlel, izvorăşte din libertatea crezului pre- 
văzută de constituție) ar ti autorizarea de a serba după stilul 
vechi. Altă soluție nu există, întru cât țăranul nostru, conserva- 
tor şi îndărătnic, e refractar la orice propagandă pentru stilul 
nou. Vorba lui : 

„Noi ştim din neam în neam obiceiuri, biserica şi limba pă- 
mântului. Suntem creştini, iar Cristos n'a cunoscut stilul nou“... 

Numai chiriarhii noştri nu vor să audă această tânguire a- 
ţăranului basarabean. 

Izolaţi în palatele lor luxoase, plimbânu-se în automobile şi 
în dormitoare, încasând leluri şi diurne enorme, „prea sfinţii“ 
noștri au pierdut contactul nu numai cu credincioşii, ci chiar cu 
preoții din sate, aceşti țapi ispăşitori ai reformei stilului, cari se 
află azi între ciocanul eparhial şi nicovala țărănească, 

Pe de altă parte fac greşală şi conducătorii statului, întor- 
cându-şi fața dela această chestie importantă, pe motivul cum că 
ar fi o chestie spirituală. Bine, dar în caz dacă țărănimea va 
persevera în crezul ei (şi desigur va persevera !) şi dacă — ferea- 
scă Dumnezeu -— bolşevicii vor reuși să se infiltreze în sufletele 
plusarilor noştri, atunci va rămâne oare chestia această în dome- 
niul „spiritual“ ?.. . 

Și oare ne vor putea apăra atunci mitropolilii cu cârjele lor ?. . . 

Prin urmare, e urgent ca guvernul să se ocupe cu această 
chestie zisă spirituală, dându-i țărănimei autorizarea de a serba 
cum doreşte. E drept că este deja cam târziu, însă nu e mai 
puţin adevărat că pe urmă poate să tie prea târziu. 

Știu că chiriarhii noştri, amatori de vorbărie, vor psalmo- 
dia pe această temă şi vor mobiliza întregul Sinod, invocând 
„drepturile sacre ale Bisericei“, însă avem ceva mai sacru decât 
chiriarhii şi decât sinodul şi acest ceva mai presus de toate se 
cheamă : Ţara | 

Al doilea element, pe care ar trebui să se sprijine statul 
nostru în Basarabia, îl formează minoritarii ruşi. Oamenii aceş- 
tia, duşmani hotăritori ai bolşevizmului, posedă două catități pre- 
fioase : sunt și monarhiști înverşunaţi şi credincioşi fideli, rămă- 
nând cetățeni leali ai ţării noastre. 

Și ce vor ei? 

Nimic mai mult decât ceea ce prevede constituția : ca şi fă- 
ranii, ei vor libertatea crezului. 

Administrația noastră însă; împreună cu mitropolitul, aplică, 
cu o nepricepere provocătoare, acestor minoritari un regim de a- 
suprire, care e inadmisibil într'o fară constituţională. 

Să nu menționăm aci decât un singur fapt : 


CAZUL PREOTULUI POLIACOV 


Au avut bieții oameni biserica lor, condusă de preotul Po- 
liacov, în care se făcea serviciul divin, conform crezului lor, după 
stilul vechi. Ori, mitropolitul neputând suferi pe preotul Poliacov, 
ca nesupus voinței sfinției sale, a reuşit să închidă biserica mi- 
noritară, iar preotul Poliacov, fiind târâit pe străzile Chişinăului 
ca un criminal, a fost dus la poliție... 

Biserica stă închisă până în ziua de azi, iar minoritarii sunt 
nevoiți să tacă slujbele în mod clandestin, taman ca creştinii din 
epoca lui Nero. | 


BISERICA MINORITARILOR TREBUE DESCHISĂ 


Ori, în interesele sacre ale Patriei noastre, această situație 
netastă, creiată de fariseism, trebuie să înceteze : biserica minori- 
tarilor ruşi trebue deschisă cât de curând. 

Atâta vreme cât măsurile susmenjionate nu vor fi luate, 
spiritele populației basarabene nu vor fti potolite și nici sinodul, 
nici ministerul Basarabiei nu vor putea modifica situația primej- 
dioasă, în care se află azi provincia noastră şi, indirect, întreagă 
fară“. 

A treia zi, după ce am trimis memoriul, am primit tele- 
grama următoare: 

„M. S. Regele mulţumeşte pentru memoriul trimis. Secretar 
(ss) Dumitrescu“, 


X. 


Uitasem să spun că în anul 1928, din cauza boalei mele 
îndelungate, am demisionat și din barou și din comitetul ior- 
ghist, fiind ales președinte de onoare al acestui comitet. lar când 

în 1931 venise la putere d-l Iorga cu d-l Argetoianu şi, când, 
după câteva luni, văzusem că guvernul zis al Uniunei Naţionale 
a rămas şi el fără legătură cu straturile creatoare ale neamului, 
deci condamnat la vorbărie sterilă, am publicat în „Democrația“ 
(No. 10—1931) articolul întitulat: „Continuarea nescuzabilă“ şi 
am renunţat chiar la președinția de onoare a comitetului ior- 
hist, retrăgându-mă în mod definitiv din partid, care devenise- 
mai mult argetoianist, decât iorghist, 

In articolul menţionat — între altele — spuneam: 

„Ne-a promis economii şi guvernul actual, principiul econo-- 
miilor constituind — după cum se ştie — una din bazele rându- 
elii în gospădăria statului; însă până în ziua de azi nu vedem 
decât... continuarea risipei. 

Mai era vorba să se reducă numărul ministerelor şi al sub- 
secretariatelor de stat, precum şi acel al vagoanelor ministeriale. 
Ei şi? Și iată că subsecretarii s'au înmulțit, au reînviat mini- 
ştrii Ardealului şi Basarabiei, şi e probabil că în curând vom 
avea şi o nouă excelenţă la Cernăuţi. S'ar zice că o fatalitate 
apasă asupra guvernelor noastre, căci oricât vorbesc despre re- 
duceri, nu izbutesc decât să ajungă la un rezultat contrar. 

N'a scăpat de această fatalitate nici guvernul Uniunei Na- 
ționale, rămânând şi aci... în continuare. 

Mai era, în fine, vorba că nouii conducători ai färii vor 
păşi imediat la cercetarea ilegalităţilor comise de beneficiarii re- 
gimurilor precedente. 

Ei şi 7... Și până în ziua de azi nimic, absolut nimic: gu- 
vernul se arată cu atât mai îngăduitor, cu cât nu doreşte proba- 
bil să-și atragă ostilități încă mai furibunde ale acelor cari re- 
zistă sancţiunilor, sprijinindu-se cu toată insolența pe clanurile- 
electorale. 

După cum vedeţi, imperativul electoral a rămas la putere, 
deci suntem şi aci... în continuare. 

Ori cum vreți să înceteze această nelastă continuare, dacă 
electoralul continuă a predomina asupra naționalului şi dacă a- 
ceastă nu mai puțin nefastă predominare isvorăşte în mod ine- 
vitabil din suiragiul universal, direct şi absolut, Aci rezidă — re- 
pet încă odată — rădăcina răului şi nu cred că fara va scăpa: 

din cleştele imperativului electoral, atâta vreme cât va exista 
această rădăcină. 

Deci, în primul rând, rădăcina răului trebue smulsă.,. 

Era un adevărat prooroc genialul Eminescu, scriind acum 60 
<de ani rândurile următoare : 


„Am creiat o atmosferă pentru plante exotice, de care planta 
autohtonă moare. Căci astăzi avem cele mai înaintate instituți 
liberale, control, suveranitatea poporului, codice franţuzeşti, con- 
silii județene şi comunale. Stăm mai bine pentru aceasta? Nu, 
„de zece ori mai rău, căci instituțiile nouă nu se potriveau cu 
“starea noastră de cultură, cu suma puterilor muncitoare de care 
dispunem, cu calitatea muncii noastre, încât trebue să le sleim 
pe acestea, pentru a întreținea aparatul costisitor şi netrebnic al 
-statului modern. 


Suntem țărani, curată socoteală şi țărăneşte ar ti trebuit să 
ne gospodărim. Țăranul, oricât său la rărunchii ar avea, bani 
n'are şi statul modern are nevoie de bani. Un pas pe care-l face 
deputatul în Cameră, o prostie pe care o spune, costă pe fară 
bani, şi banul e muncă. 


O nație care produce grâu poate trăi bine, dar niciodată 
nu va putea să-şi îngădue luxul națiilor industriale înaintate”. 

Ori, noi ne-am permis acest lux şi iată rezultatele în trei 
cuvinte: pauperizare, demoralizare şi... bolşevizare... Incotro 
mergem ?..,* 

Uitasem să spun că în ziua anului nou [1932] i-am trimis 
Suveranului, ca în anul precedent, felicitările următoare : 


„Sire! C'est la deuxième fois, que j'ai l'honneur 
De vous soumettre mes voeux de plein bonheur, 
Puisse-t-]l m'accorder l Très-Haut, tout puissant 
De pouvoir faire des longues années dorénavant! 


Epreuves dont j'ai parlé dans mes missives de l'an passé 
Nous pèsent encore aujourd-hui: des crises entrelassées... 
Discordes entre les partis... détresse des paysans... 
Toutes ces calamités nous persécutent deja six ans! 


Notre peuple est toutefois et travailleur et brave : 
Saura-t-il se tirer de cette situation bien grave ? 

C'est avec l'aide de Dicu et conduit par son Roi 
Tout comme avant notre peuple triomphera et cette fois! 


Sire! C'est vers Vous que les regards des paysans se tournent 
En bénissant Votre Majesté dans leurs prières diurnes. 

Or, permettez au vieux poète de s'associer à ces braves gens 
En s'écriant : „Vive notre Roi!“ Confiance ! Et-en avant! 


Puis-je ajouter encore un voeu, 0u un désir, 

Qui est d'ailleurs, je E aussi le Vôtre, Sire: 

C'est de voir en tin nos hommes d'Etats unis 

Pour travailler à la prospérité de notre chére Roumanie. 


In româneşte : 

Sire! Pentru a doua oră Vă supun cele mai bune urări, 
rugându-L pe Atotputernicul să-mi dea posibilitate de a le pre- 
zenta un şir de ani înainte. 

Ispitele despre care am vorbit anul trecut sunt în continuare: 
vrajba între partide, crize încâlcite, necazurile fărănimei, toate 
aceste năpaste apasă asupra ţării noastre de acum v'o şase ani, 

Poporul nostru e însă bun şi muncitor, deci cu mila lui 
Dumnezeu şi condus de iubitul Rege, el va eşi triumtător ca şi 
până acum. 

Sire ! Privirile ţăranilor sunt îndreptate către Maiestatea 
Voastră, binecuvântând-o în rugăciunile lor zilnice. Ori să fie 
permis unui bătrân poet de a adera la aceşti oameni buni, stri- 
gând: „Trăiască Regele! Cu credință — înainte !* 

Aş vrea să adaog încă o dorinţă, care e, de altfel, şi a 
Maiestăţii Voastre: aceea de a vedea pe oamenii naștri de Stat 
uniți, spre a munci cu toții pentru prosperitatea scumpei noastre 
țări... 

A două zi am primit telegrama următoare: 
„M. S. Regele a binevoit a mă autoriza să Vă exprim 
înaltele Sale mulțumiri pentru versurile trimise. Secretar 
particular al Regelui (ss) C. Dumitrescu“. 

Am publicat pe urmă multe articole în „Basarabia“ și în 
„Izbânda“, din care a stârnit o mare vâlvă ultimul articol înti- 
tulat: „Constituția sau Țara", 

„Moş Pavalache“. 


Și, în sfârşit, iată cum — după o viaţă variată și interesantă, 
care a trecut ca un vis — am devenit „Moş Pavalache“, având o 
singură năzuință : aceea de a vedea odată biata noastră ţară 
mai fericită decât azi... 

lar până atunci? 

Până atunci... mă gândesc mereu la versurile frumoase ale 
regretatului prieten Vasile. Laşcu, întitulate : 


„FĂCLIA ARDE“. 


Făclia arde. Se topește. 
Trăiește'n nimbul albăstriu, 
Apoi, treptat-treptat slăbeşte, 
Murind cu focu-i auriu. 


Aşa şi omul, trăind, arde. 
Puterile-i'n văpăi lucesc, 
Și zi cu zi el se desparte 
De rotogolul pământesc“, 
Pavel Cuzminschi. 


Chişinău : 
{Julie — August— Septembrie 
1932, 


Drum 


Pădurile cu "nduioșări pe frunţi 
Din sbor anină tainic funigeii 

Și 'n vârf simțind încrucișate punți 
Dau chiot plopii 'n marginea aleii. 


Demult, pe-aici mi-i drumul meu adânc, 
Așă când vremea ’°’n inimă-i lumină 
Dar nu trec legănându-mă pe-oblânc, 
Ci-mi pun în pas un freamăt ce suspină, 


Adeseori prin rariști lung fior 

Imi stinge visul 'adâncirii *n hăuri. 

Eu, zăticnindu-mi mersu ?ncep cu spor 
Urzirea unui cânt din lemn cu găuri. 


Şi doina mea se 'mplântă împrejur 
Se face tot mai grea de nostalgie 
De pot în suflet dragoste s'o ‘ndur 
lertând că m'alungă spre sihăstrie,. 


Cu nimeni n'oiu puteă schimba cuvânt 
Nu sunt alţi pași, nu sunt nici alte urme 
lar cântecu-mi de vreă să-și ia avânt 
La fèl are prilej ca să se curme. 


Doar seara când răsar depe sub foi 
Limini verzui cu licurici de veghe 
Mi-adun în fluer notele vioi 

Şi uit să mai măsor o nouă leghe. 


„Căci dacă văd cum plopii au pe frunți 
Induioșări și-anină funigeii 

Las drumul fără pașii mei mărunți 
__Şi-adorm sub glăsuirile aleii... 


OCTAV SARGEŢIU 


Cântecul copilăriei 


I 
_ EVOCARE 


Copilărie, zâmbet de-auroră, 

Când aripile luminoase-ţi scuturi, — 
Cum licăresc și saltă 'n câmpuri fluturi, 
Toţi îngerii din cer plutesc în horă... 


Uitând de tot: de mască, coif și scuturi, 
Și de viesparu — acesta de Gomoră, 
Simt desmerdări de mamă și de soră 
Și adieri de gingașe săruturi... 


Și fermecat de-o nevăzută mână, 
Ce-alunecă ușor pe ochi, pe gură... 
... Zăresc flăcăi cu flori la pălărie, 


La crucea drumurilor o fântână... 
Bunica-şi toarce vafa 'n bătătură.. . 
Pluteşti în văl de-azur, copilărie! 


II 


IMAGINI 


Să mu știi ce e crivățul și geru 

Și-abia sauzi a pomilor plânsoare, 

Când vin copiii 'n strae de ninsoare 

Să-ţi cânte 'n geamuri: „Leroi, Doamne, Leru !“ 

Să deschizi ochii mari, uimiţi, la soare. — 

Să sburzi pe drum cu fata lui Stoleru ; 
Când râde mama să-ți zâmbească ceru 

“Sau când te strigă: „Floarea mamii, floare !* 


S'adormi în gând, la căpătâi, c'o zână 
Ce mi te duce frumușel de mână... 
Și să te joci în visul tău cu smeul! 


.„„ Sau printre picături, întâiaş dată, 
Să-ţi strălucească 'n ceruri curcubeul, — 
Copilărie binecuvântată ! 


III 
AMIN TIRI 


De ce-mi răsar, din depărtate vremuri, 

Un cer aproape — să | apuci cu mâna; — 
In fața casei: nucul şi fântâna, 
Și-un beciu adânc, de care te cutremuri ? 


Femei pe şanţuri torc din furcă lâna, 

O strâng pe fus şi de pe fus în ghemuri; 
Pe când, cu gura neagră de blestemuri, 
Pășind pe drum — şontâc, șontâc — bătrâna 


Se pierde 'n fumul serii... Dar bunica 
Și 'ncolăcește braţele de mine, ~ 
Și mă priveşte 'n ochi cu bunătate... 


E vârsta de-aur când nu ştii nimica, 
Și viața curge fără rău şi bine... 
— O, fericite vremuri, — depărtate ! 
Donar Munteanu 


Cruci de piatră şi de lemn 


Pe lîngă crucile care au o anumită destinaţie din cimitire, rî- 
dicate cele mai durabile din piatră, se găsesc presărate pe cuprinsul 
Basarabiei numeroase alte cruci, de piatră sau de lemn, avînd cu 
totul alt rost. După constatările pe care le-am putut face din cîteva 
excursii prin judeţele din centrul şi sudul Băsarabiei, ele par să fie 
obişnuite mai mult în regiunele deluroase, de oarece spre Bugeag 
nu prea apar. Poate lipsa materialului lemnos şi mai ales pietros să 
fie o cauză; poate să fie un obicei al populaţiei moldoveneşti, deşi 
mai toate au şi inscripţii ruseşti, ele fiind mai noi. Interesant de cer- 
cetat dacă ele apar tot aşa de numeroase şi'n judeţul Hotin, bogat 
în biserici de lemn. 

Vom descrie cîteva din aceste cruci, luate la întîmplare din ju- 
deţele Lăpuşna şi Orhei, mai ales din ţinutul curat moldovenesc al 
Codrului. 

La 12 klm. de Chişinău, spre vest de gara Ghidighici, pe un 
drum mic spre calea ferată, în fața unei fîntîni se află una din a- 
ceste cruci de piatră. Este formată din două trupuri, cam de 2 metri 
înălţime totală; partea de jos, susţinută pe o bază, e un corp pris- 
matic, cu fețele zugrăvite; la partea superioară e crucea, care pri- 
meşte chipul răstignitului la una din feţe — spre drum. Chipul lui 
lisus e scos din albul pietrei, îmbrăcămintea primului soclu e galbenă, 
crucea cărămizie, chenarul de deasupra e format din ciubuc vopsit 
în galben, alb şi verde; haina sfintului de sub Răstignire e galbenă. 
Crucea poartă şi o inscripţie în ruseşte: Anul 1918 Nicolai Țopa şi 
Vasilii Stipan lachim. "Ţopa este din satul învecinat Cojuşna şi a 
făcut şi fîntîna. 

Pe moşia Strășeni în drumul spre Gheleuza se află o cruce 
mai împodobită. In zona inferioară la faţă e reprezentat Sf. Petru cu 
haina albastră şi mantia galbenă, în spate Sf. Nicolae, iar pe laturi 
Sf. Pantelimon şi Sf. Vasile; în registrul de sus e reprezentată pa- 

jura imperială rusească la faţă, Arh. Mihail la spate, iar pe laturi 
Sf, Dumitru şi Daniil. Soclul crucii are pe verso Botezul cu îngerul 
la stînga, sus o reprezentare a ochiului Domnului, neobişnuită ico- 
nografiei scenei. La culori de remarcat haina roşie şi mantia albastră 
a Sf. Fecioare din grupul Răstignirei, iar cealaltă femee cu haina 
maro şi mantia roşie — amestec de culori, care aminteşte de tehnica 
apusană. Inscripţia rusească din 1913 are numele donatorului greu 
de descifrat. Pe o altă cruce mai aproape de Gheleuza reprezentă- 
rile sunt aproape identice, lipseşte doar una din sf. femei, apare şi 
Sf. Nicolae. A fost rîdicată în 1905 de Vasile Anton şi soţia sa 
Efimia — locuitori din Gheleuza trăitori încă, — care au comandat-o 
ia cariera din Furceni {jud. Orhei). 

Pe teritorul comunei Recea am cercetat două cruci de piatră. 
Prima se află lîngă altarul bisericei, lucrată tot la Furceni; inscripţia 
în ruseşte poartă anul 1906 şi numele a 8 donatori ţărani, bărbaţi 
şi femei. Sfinţii sunt: Sf. Nicolae la faţă şi Maica Domnului la spate, 
Sf. Mina şi S-ta Varvara pe laturi; la fiecare sunt redate cîte două 
lumînări cu para galbenă, deasupra cîte un înger, pe fețele de jos 
floricele, In drumul spre satul Mărtinești, aproape de-o răscruce, se 
află a doua (vezi figura), din aceiaşi piatră, ridicată de Irimia Chep- 
tene din Recea, la 1919. In jurul primului soclu o rozetă galbenă; 
la picioarele lui lisus craniul şi potirul. Sfinţii sunt: Irimia la faţă — 
în cinstea ctitorului, — la spate Elena — probabil pentru soţia sa, — 
pe laturi Anastasia şi Gheorghe. 

Intre satele Onești şi Țigănești o cruce similară este ridicată 
de doi locuitori ai satului Oneşti, Dimitrie şi Alexandra Cotelea; 
reprezentările sunt cele obişnuite, cu sfinţii Dimitrie, Gheorghe, Gavril 
şi Paraschiva. Alte cruci de piatră am mai văzut pe drumul dintre 
Calaraşi şi M-rea Răciula, la o răscruce pe vîrf de deal, lîngă o 
cişmea; pe drumul din faţa M-rei Hîrbovăţ, pe drumul spre Orhei 
în apropierea oraşului şi alte cîteva a căror aşezare preciză mi-a 
dispărut din amintire, rămînînd imaginele lor disparate. 

Mult mai răspîndite sunt crucile de lemn. Aproape nu există 
sat şi biserică din regiunea amintită, care să nu fie însoţite de cel 
puţin o cruce de lemn, de obicei formate din două părţi: un picior 
masiv de lemn tare, pe care stă un iconostas cu geam cuprinzînd 
Răstignirea sau numai reprezentarea acesteia, fără ramă. Sunt mai 

înalte de cît cele de piatră şi lipsite de culori, totuşi apărate prin- 
trun acoperiş de tablă, cînd n'au iconostas. Descriem cîteva numai. 

In dreapta drumului spre Ghidighici, lîngă un pod vechi, se 
află o cruce simplă, cu Răstignirea pe o față, iar pe verso o icoană 


pe tablă cu „Savaoth“. La stinga drumului spre Sireţi se aflăzo 
cruce înaltă de 4 metri, ridicată de locuitorul Mihalache Carteră din 
Sireţi, după inscripţia simplă. In spatele Răstignirei este reprezentat 

Botezul Domnului şi un înger la stînga pe o icoană de lemn. Tabla 
de acoperiş are stele şi doi îngeri prost lucraţi; deasupra un cucoş 
de tablă. La 3 —4 klm. spre Nord de gara Străşeni o cruce se'nalţă 
de 3,5 m. la dreapta drumului principai; pe laturile Răstignirei doi 
sfinţi colorați, deasupra tabla cu stelele cerului, 

La Gheleuza sunt două cruci: una în drum spre sat şi a doua 
la intrarea în sat. Prima are o inscripţie în moldoveneşte „1918. 
Ivan Donog dila Saca“; lîngă Răstignire sfintele Femei din tablă, 
deasupra tabla cu îngeri şi stele, figurele cu colori şterse. A doua 
e lucrată de flăcăii satului acum vreo 17 ani şi reparată de curînd 
tot de ei; probabil vreo străveche tradiţie stă la baza acestui obicei. 
St. Femei sunt lucrate aici din lemn şi zugrăvite; pe verso e Si. 
Nicolae, în faţă se mai află o candelă şi un cocoş de lemn. 

O cruce obştească se află într'o curte particulară din satul 
Bravicea; în general simplu lucrată, sf. Femei abia se mai disting, 
culorile şterse, cucoşul se păstrează. In sat se mai află încă o cruce 
mai mică. Lîngă biserica din Slobozia Hoginești, pe un picior ma- 
siv se rîdică un iconostas larg cu Răstignirea şi un acoperiş de 
tablă ; e sigur că nu străjueşte un mormînt, O cruce identică se află 
lîngă altarul bisericei din Onișcani, pe care preotul, deservent de 
vreo 20 ani, o ştie acolo de cînd a venit; înaltă de 4 metri, păs- 
trează 3 iconiţe cu îngeri pe verso şi particularitatea îngerilor în- 
genunchiaţi. 

O formă deosebită prezintă crucea depe drumul ce duce la 
M-rea Hirbovăţ. Răstignirea e cuprinsă într'un iconostas pentagonal, 
susţinut la partea inferioară de două palme de lemn; lisus este aurit. 
Mai înaltă e crucea dela intrarea M-rei Răciula, cu lisus nevopsit, 
întovărăşit sus de doi îngeri, pe verso Ioan Botezătorul. In faţa gării 
Bucovăţ, pe drumul principal, este o cruce la fel cu cea dela Hirbo- 
văţ. La intrarea satului Vărzărești sunt două cruci, una pe dealul 
cu fîntîni şi alta mai în vale lîngă mori. La eșirea din satul Nispo- 
reni spre Nemţeni de asemeni o cruce, 

Dela Chişinău spre drumul Hănceştilor se găsesc mai multe 
cruci. La Schinoasa pe marginea drumului principal; în mijlocul sa- 
tului Buicani se găsesc două cruci, una spre Durleşti, alta în Buicanii 
mici la capătul unui pod, ultima bine întreţinută. In satul Durlești 
sunt de asemeni două: la intrare şi spre Suruceni. Cruci similare la 
Suruţeni şi Dănceni. La Trușeni sunt trei: una pe drumul dela Chi- 

şinău, alta la intrarea în sat numită „Crucea Cuibăresei“ şi la eşirea 
spre Nimoreni alta. In satul Căpriana se află o cruce aproape de 
mînăstire. 

Pe linia căii ferate. dela Chişinău spre Vasile Lupu se pot ve- 
dea de asemeni în tot lungul asemenea cruci de lemn în satele măr- 
ginaşe; una bine îngrijită în Tg. Ungheni. Şin regiunea Sorocei, 
în satele moldovineşti, apar de asemeni; cunosc mai multe numai 
în satul Cotiugenii-Mari, e drept centru important. Şi cred că nu 
există sat moldovinesc în Basarabia, care să nu aibă cel puţin o 
cruce de lemn. 

* ” * 

Nu cunosc un studiu amănunțit, care să se fi făcut în romî- 
neşte despre aceste cruci de lemn sau de piatră. Mi s'a spus că au 
fost amintite în treacăt de unii învăţaţi ruşi, care au scris despre 
Basarabia. Ce putem conchide despre ele? 

De obicei sunt lucrate în lemn, întovărăşindu-se cîțva gospo- 
dari, după obiceiul acestora de-a dura un pod, o fântână sau altă 
operă de utilitate publică. Ele se sfinţesc cu solemnitate, de obicei 
primăvara, cînd nu este mult de lucru şi au grijă apoi de ea. Se 
cuvine să se aşeze la intrările satului, ca dovadă că este o aşezare 
creştinească; de asemeni, dar mai rar, chiar lângă biserică spre 
partea altarului. Acele dinafara satului se aşează lingă fîntîni şi ciş- 
mele sau la răspîntii de drumuri umblate. Rostul lor este ca cel ce 
trece pe lîngă ele să se roage printr'o scurtă evocare pentru cel ce-a 
făcut-o („D-zeu să-l erte“ sau „D-zeu să-i dea sănătat6“), mai a- 
les pentru crucile dela fîntîni. Ele dovedesc spiritul de omenie şi 
de înţălegere a nevoilor călătorului de vară, care caracterizează în 
deobşte poporul romînesc. E aproape sigur că sunt numai moldo- 
vineşti. 

Crucile de lemn sunt cunoscute pretutindeni pe pămîntul ro- 
mînesc. Dacă în Moldova apar mai râr — cunosc cîteva în regiu- 
nea oraşelor laşi, Huşi, Birlad şi Tg. Neamţ — şi mai simple, în 
Muntenia şi Oltenia, în deosebi în regiunea subcarpatină, ele sunt a- 
devărate opere de artă naţională, cunoscute şi sub numele de „Troiţe“. 
Se compun dintr'un picior simplu şi partea supericară formată din 
mai multe cruci simple sau împletite între ele, totul acoperit de o 
ştrăşină, surmontată de altă cruce. Troiţele sunt lucrate din lemn, de 
cele mai multe ori măestrit, alcătuind adevărate opere de artă ţără- 

nească, prin sculpturile cu motive geometrice sau florale stilizate. 
Ele apar la răspîntii pe lîngă fîntîni şi la cimitire. S'a luat astăzi 
obiceiul a rîdica troițe, frumos împodobite, în amintirea eroilor că- 
zuţi în răsboiul mondial. 

Sunt înalte uneori de peste 5 metri, dintr'o singură bucată, 
producînd o impresie de monumentalism. Unele sunt acoperite cu cu- 
lori reprezentînd pe lisus sau scene religioase; alte ori inscripţii ne 
arată scopul pentru care au fost ridicate şi chiar numele artistului. 

Dintre cele mai îrumoase exemplare cităm crucea din Ogretin 
(Prahova) ridicată la 1859, Bălăneşti (Gorj), Rovinari (Dolj), R. 
Vilcea, Cîmpulung (Muscel) 1) şi altele în grup dela un cimitir din 
Oltenia.?) Nu sunt mai vechi de secolul trecut, dar reproduc sigur 
un model anterior. 

In Transilvania apar mai des sub forma crucilor „Răstigniri“ 
din Basarabia. Pe un picior de lemn se "'nalţă o tablă trapezoidală, 
pe care se aşează Crucifixul cu emblema vulturului la partea su- 
perioară şi cu o streaşină de lemn, ca cele de tablă din Basarabia.?) 
La Margău se află două cruci alăturea: o troiță românească sem- 
nată Ştefănuţ şi un crucifix de provenienţă ungurească. 

Pentru aceste din urmă d-l Tzigara — Samurcaş afirmă că 
amintesc capelele de origină catolică, E de părere însă că repre- 
zintă un obicei slav, de oarece se găsesc în Serbia şi Basarabia.) 
Dacă asupra originei acestui obicei suntem la îndoială — în Basa- 
rabia pare mai sigur a aparține numai Românilor —, e sigur însă 
câ nu sunt ridicate numai pentru „comemorarea morţii unei rude 
sau a altui eveniment“, cum afirmă d-sa 5), de oarece din cele cf- 
teva exemple basarabene rezultă alte scopuri. 

Influenţa catolică se resimte şi la crucile basarabene. Caşi ’n 
Transilvania, unde ea s'a lămurit, se constată din redarea în relief 
“a Răstignirei, pe care ortodocşii o zugrăvesc numai. Crucile de pia- 
tră apar şi prin material şi prin întrebuinţarea unor anumite culori 
de predilecție apusană mai evident sub această influență. Ar fi, în 


1) Tzigara—Samurcaş „L’art du peuple roumain“, Gentve 1925 
pp. 25—29. 

2) Reprodus de Tzigara, op. cit. p. 27. 

3) Una reprodusă la Tzigara, op. cit., p. 27. 

4) Idem, p. 45. 

5) Idem. 7 

Basarabia, o influenţă venită din Galiţia, unde apar monumente si- 
milare, ca şi ’n alte regiuni ale Poloniei şi Ukrainei de Nord. In- 
fluenţe galiţiene asupra artei religioase moldovineşti au mai găsit 
unii în folosirea clopotniţelor greoae de deasupra pridvoarelor la 
bisericile din ultima epocă a artei moldovineşti. 

Crucile de lemn-şi de piatră din Basarabia nu prezintă o va- . 
loare deosebită artistică — ele nu sunt lucrate cu măestria troiţelor 
„valahe“, — nici istorică, fiind de dată recentă. Apatţin însă mo- 
numentelor poporului românesc şi deci trebuiau pomenite în stu- 
diul de care ne ocupăm, pentru că redau o latură a spiritului plas» 
tic al acestui popor. 


P. Constantinescu-lași 


Vrajă. 


Implor mereu, zadarnic, uitarea să te nghită, 

Vrând chipul tău din mintea-mi să fie pururi şters ; 
Dar alba ta făptură mi-en ciudă amintită - 

De tot ce-i chin în lume şi drag în Univers... 


Natura scalzi în farmec, otravă şi iubire; 
Dai vieții poezie, durere și mister ; 

Cuprinzi în chip și suflet demonica'nfrăţire 
A tot ce leagă inimi în lanţ nerupt de fier... 


Văd dulcea ta privire, ce fură luciul mării, 
Mă arde făr'astâmpăr, seninul lor aprins ; 
Ființa mea voi da-o, în locul tău, uitării 

Și ţie, rob deapururi, moi prosterna învins... 


C;-In; 


Vorăncău — Soroca. 


La mormântul mamei. 


Fug anii ca gândul şi nu mai revin . 
Să verse în piept mângâiere. 

De dor şi tristefă mi-i sutletul plin, 
Dar sufăr şi rabd în tăcere. 


Mormântul la care adesea mă duc 
E mut ca şi piatra din stâncă ; 

Un cântec de cuc, monoton şi năuc, 
Doar tulbură pacea adâncă. 


Pe crucea plecată de ploi şi de vânt 

Imi razim des capul ferbinte ; 

Dar nimeni nu-mi spune un singur cuvânt : 
Tăcute-s mormintele stinte. 


O mamă, eu iarăşi la tine-am venit, 
Să-ţi cer un cuvânt de'ndrumare ; 
De grea suferință mă simt obosit 

Și caut la tine scăpare. 


Invaţă-mă, maică, ce cale s'apuc, 
S'ajung la lumina cea vie? 

Șin calea cea nouă, cu ce să mă duc, 
Să-mi râdă norocul şi mie ? 


Căci n'aş vrea ca dorul şi chinul de azi 
Să-mi facă din spini o cunună !.. 
De-ai şti, o măicuţă, durerea să-mi scazi, 
De-ai şti să-mi redai voia bună !., 


Dar totu-i tăcere... Doar vântul zslobiu 
Se joacă cu iarba sub cruce... 

Și eu plec mâhnit, tot pe drumul pustiu, 
Ce doar la pustiu iar mă duce. 


Patty Mocanu. 


Pierdut fără veste. 


Dumitru se oprea la fiecare vitrină, Cu aceiaș curiozitate 
privia la ciorapii fini de dame, la batiste, la albituri, la cărţi, la 
tacâmuri şi zâmbia la manechinele gătite în pardesiuri, cu pălării 
mari, cu buze și obrajii boiţi. Aceste manechine cu ochii bulbu- 
caţi îi aminteau şirul de plăceri petrecute în ultimele două nopţi 
cu frumoasele necunoscute din acest oraș sgomotos, unde venise 
cu colonelul său și cu alți camarazi în interes de serviciu. 

Era obosit de dogoreala înăbușitoare a soarelui de Iulie, de 
nopţile nedormite, obosit de drumul lung; totuşi orele libere pâ- 
nă la plecarea trenului vroia să le întrebuinţeze frumos. 

Cum frumos ? 

Vroia să vadă toate minunăţiile orașului strein, despre care 

zise atâtea de când era soldat, . 

Ştergându-şi sudoarea de pe frunte, trecea Dumitru din 
stradă în stradă, lăsând urme greoaie pe cimentul înfierbântat. 

Şi cum pășea agale, se pomeni deodată într'o stradă largă, 
cu porţi elegante, în urma cărora se înălțau clădiri frumoase, 

Dumitru se opri uimit, 

— Ce frumuseţe ! Ce frumuseţe ! exclamă el. 

Unele palate se ascundeau misterios în frunzele de viță 
sălbatecă, altele în trandafiri altoiţi și alte plante agățătoare, pe 
care Dumitru nu le cunoştea, altele erau umbrite de plopi înalţi 
de stejari stufoși sau de brazispinoși,iaraltele străluceau la soa- 
re în toată măreţia lor, mândrindu-se numai cu straturile simet- 
rice din față încărcate cu flori, 

Dumitru privia la clădirile acestea frumoase ca în povești 
şi, într'adevăr, realitatea îi scăpă de sub picioare. 

Incepu să viseze. 

Abia pășind pe strada aristocraților în liniştea amezii, se 
credea şi el un prinţ mândru ieșit să se plimbe din vre un cas- 
tel ca acestea, iar colo undeva pe o canapea de catifea purpurie 

sau în misterul răcoros al crengilor de liliac înflorit, în iarbă 
moale, îl așteaptă iubita lui prinţesă cu ochii albaștri, cu păr de 
aur, cu sâni rotunzi, palpitând sub mătasea fină şi pietrele scum- 
pe, îl așteaptă cu braţe catifelate, cu zâmbet dulce... şi el va 
intra peste o clipă. El, Dumitru, înalt, sprinten, cu ochi de vul- 
tur, el prinţul din castelul fermecat va intra la prinţesa lui, să- 
tos de iubire.. 

— Da de unde te luaşi pe aici, camarade ?—răsună deodată. 
o voce grosolană la spatele lui Dumitru, — și o mână grea i se 
lăsă pe umăr. 

Surprins în cele mai frumoase momente ale fantaziei lui, 
Dumitru tresări și se opri brusc. In fața lui rânjea o nămilă de 
om cât o zi de post. 

— Cine ești dumneata ? Ce vrei ?—întrebă Dumitru necăji t 

— Pare-mi-se ești din România, măi frate, nu-i aşa ? — în- 
trebă streinul într'o moldovenească curată, 

— Așa e, sunt din România, dar ce, cunoşti locurile, ai fost 
pela noi ? — întrebă şi Dumitru la rândul său, ștergându-se în- 
tru câtva prima impresie de neplăcere. 

— Le cunosc bine! — vorbi streinul devenind mâhnit. Sunt 
doar Moldovan, măi frate, din Basarabia ! Am crescut acolo, am 
avut părinți, am avut iubită... 

— Ei, şi-apoi dece stai aici? Dece nu te întorci la ei? 

— He, he, dece nu mă întorc la ei! —rânjiiarstreinul. Nu 
mă întorc, căci nu mai sunt „ei“, Părinţii morţi, iubita măritată, 
ce rost ar mai avea un invalid mai mult în ţara mea ? Sunt des- 
tui nenorociţi şi fără mine acolo.. 

— Dar aici îţi e mai bine între streini? — vorbi Dumitru 
plictisit. | 

— Cel puţin, aici eu sunt de mult folos compatrioţilor mei 
şi de aceea nu-mi voiu părăsi postul atâta timp cât voiu putea 
munci cu aceste două mâni pentru ei. 

Dumitru zimbi, 

— Cine o mai fi și individul acesta ? —se gândi el. Dealt- 
fel se vede că e invalid şi a luat parte la război... muncește pen- 
tru compatrioți cu cele două mâni, aici între nemți, he-he.., 

— Ce mă priveşti așa, măi frate? Mă crezi cam... așa... 
cam... ţicnit?.. Hai?.. 

— Nu, vai de mine, nu... se grăbi Dumitru, 

— Haide să-ți arăt, să vezi dacă nu fac eu bine pentru ai 
“noștri, 

Şi streinul înhăță pe Dumitru de mână și-l târi după el, 
cotind după un colț al unei clădiri mari. 

Trecu astfel câteva clădiri și se opri în fața unei porţi mari 
de fier, cu o tablă albastră deasupra, Pe tablă străluceau niște 
litere mari, albe. 

— Vezi? poţi ceti'aici ?— întrebă streinul, arătând spre talbă, 

— Nu pot. E scris nemţesc... 

— Nu pot nici eu să citesc, căci nam învățat nemţește, 
dar știu ce spune, 

— Şi ce spune? — întrebă Dumitru curios, 

— Aici este spitalul invalizilor de război și este un compar- 
timent mare numai cu invalizi din România; sunt mulţi chiar din 
Basarabia mea; iată pe cine caut eu să îngrijesc cât pot mai 
bine, căci sunt servitor aici, — vorbia streinul cu oare care mân- 
drie, 

— Haide să í vezi sărmanii, — continuă el — poate cunoşti 
pe cineva.din ei. Tu de unde ești?., 

— Din Basarabia sunt şi eu... 

— Aşa! Atunci haide mai repede, haide! 

Dumitru şovăia. Ce-ar putea să vadă el în spitalul invali- 
zilor? Lume nenorocită şi atâta tot. Să caute n'avea pe cine. 
Avusese el cândva un frate, dar acela murise demult în război, 
chiar în primele lupte, Pe alții nu cunoştea. Ce era deci să caute 
în spital ? 

—Nu vrei să duci o rază de lumină, o veste dulce din pat- 
ria noastră la nişte suflete osândite pe nedrept? — întreabă Ser- 
vitorul desamăgit, văzând nehotărârea musafirului său. 

— Ba da, merg, cum nu! Haide să-i văd! 

- Servitorul împinse portiţa grea și făcu semn lui Dumitru să 

intre, O greutate neinţeleasă îi învălui sufletul, se aștepta par'că 
la lucruri triste. Străbătu o alee de brazi și se opri într'o anti- 
cameră încăpătoare a unei clădiri mari, unde îi izbi un miros greu 
de medicamente. 

— Să luăm camerele dearândul, să trecem prin toate, — 
vorbi servitorul, , 

— Bine, cum știi... 

Și trecând din cameră în cameră, Dumitru văzu lucruri în= 
grozitoare, care nici prin vis nu-i treceau cândva. 

Invalizii de război ! Ce nenorocire! Ce nenorocire ! 

În camerele acelea largi erau paturi multe şi pe fiecare câte 
un om nenorocit, Imbătrâniţi, cu pielea neagră întinsă pe oase, 
erau mai degrabă numai o imagine omenească. Unii orbi, cu 
semne îngrozitoare pe faţă, alții fără mâni, alţii fără picioare, 
erau toţi jertvele vii ale torturei, a animalităţii oarbe... Erau 
jertvele greşelii omenești, cari își așteptau sfârşitul. 

La vederea lui Dumitru, în uniformă de soldat român, în 
mintea zdruncinată a nenorociţilor nu se trezia nimic, Abia ici, 
colo, îl întreba cineva de unde este și, când Dumitru răspundea, 
ei numai clătinau din cap, indiferenti și desamăgiţi. 

Inspăimantat, palid, privia Dumitru la această grozăvie, Mi- 
rosul greu de spital îl înăbuşia. I se făcea rău, 

— Să ieşim, — şopti el servitorului, 

— Bine, iată-ne chiar am și ajuns în ultima cameră, 

Dumitru văzu uşa larg deschisă, recunoscu dincolo antica- 
mera pe unde intrasă şi porni grăbit spre ieșire. 

— Ce cauţi pe-aici, măi Române soldăţele ? — se auzi deo- 
dată o voce hodorogită. 

Dumitru trăsări. Dece nu știa nici el, Căută instinctiv cu 
privirea patul de unde i se vorbise, Era un nenorocit pe un pat, 
lângă ușă. N'avea picioarele de sub genunchi și mânile dela cot. 
Părul îi era alb şi faţa încrețită. - 

-— De unde eşti? Vină mai aproape! Vină! — îl chemă in- 
validul. 

— Sunt din Basarabia, — vorbia Dumitru apropiindu-se, 

— Basarabia?! Țara mea săraca ! Şi eu sunt din Basarabia ! 
Am crescut acolo, am trăit, am fost fericit! Spune-mi, măi sol- 
dăţele, spune-mi ceva de pe acolo! 

Două lacrimi îi străluciră în ochii negri, frumoşi odată. Pri- 
via cu nesaţ la soldatul român, în care își revedea propria sa 
tinereță, acasă, pe locurile scumpe, cari erau pierdute în trecut... 

— Şi de unde de loc ești, măi soldăţele? — întrebă inva- 
lidul curios și totodată silindu-se să-şi amintească par'că ceva. 

— Sunt din judeţul Orhei din satul Isacova. 

— Din lIsacova!? Cunoști atunci oamenii? li cunoşti pe 
mulţi, hai? Satu-i mare? 

— Ii cunosc pe toţi, — răspunse Dumitru palid, privind la 
“invalid foarte atent. 

—  Cunoști pe Andrei Novac, pe tata îl cunoşti? Mai trăieşte ? 

' — Cum, ești Gheorghe!? Bădiţa Gheorghe?! — strigă Du- 
mitru ca în aiurire, înțelegând acum dece îl durea privirea atât 
de cunoscută a acestei fiinţe nenorocite,. 

— Da, da, eu sunt Gheorghe Novac, dar cine eşti? — în- 
treabă invalidul nespus de turburat. 

— Of, bădiță, bădiţă, eu sunt Dumitru Novac, sunt fratele 
matalei.,, bolborosia Dumitru,ingenunchind lângă patul nenoroci- 
tului său frate. f 

Braţele ciuate ale invalidului se întinseră şi frații se îmbră- 
ţişară, Lacrimi amare le ardeau ochii și suspine mute le siâșiau 
piepturile. 

Orbii din acea cameră își ciuliră urechile, privind în gol, 
ciunţii cu capetele plecate își ștergeau ata: cu cioturile mâ- 
nilor. Se făcu o tăcere apăsătoare. 

Disperarea, suferința planetară triumfa asupra suiietelor. 

— Mama, tata trăesc ? Nu mi-ai spus... 

— Trăiesc, bădiţă, trăiesc toţi, numai mata ai murit... Am 
primit o singură scrisoare, după se ai plecat la război. Spuneai 
că sunteţi în ajunul unei lupte mari. După asta nam mai avut 
nici o ştire dela mata, Am scris noi, am făcut cercetări, nimic. 
Ai fost pierdut fără veste, A plâns mama, a plâns și în cele din 
urmă am început să te uităm... 

— Şi Liza, ce-a făcut Liza nevasta-mea ? 

— Liza.. — Dumitru şovăia, 

— Spune, dragul bădiţii, spune tot, nu te teme, tot una eu 
sunt mort, 

— Ei bine, Liza s'a stricat cu soldaţii ruşi, s'a făcut o rea. 

Invalidul tăcu. În minte îi apăru într'o clipă toată viaţa lui 
atât de lungă și tot odată atât de scurtă, 

Işi văzu copilăria fericită, cu cireșii înalți și nucii stufoşi 
dela vie, cu şcoala zgomotoasă din sat, cu apa Răutului, cu prin- 
sul peştelui şi cu atâtea nimicuri pline de fericire.. Veni apoi'e- 
poca de îlăcău,,. Oi, ce bine-i sta! Inalt, sprinten, cu părul ne- 
gru, cum le plăcea la fete, la horă îl invidiau toți... Căsătoria cu 
Liza, cea mai frumoasă fată din sat. Eh, Liza lui scumpă, Liza! 
M'a crezut mort și s'a făcut o rea. 

În urmă de tot veni mobilizarea... Afurisită zi! De-atunci 
i s'au început nenorocirile. Îndată ce l-au mobilizat, l-au şi dus 
la iront, In prima luptă căzu prizonier. Acolo... foame, frig, muncă 
silnică, mizerie și dor de casă... De patru ori a încercat să fugă 
în România, dar a fost prins, chinuit aspru de fiecare dată, până 
în cele din urmă i s'au tăiat mâinile și picioarele. Atunci a în- 
teles cât de zădarnice i-au fost toate sforțările,.. 

Acum era bătrân, alb, deşi abia trecuse treizeci de ani, era 
mort pentru ţara lui... 

— Şi zici că Liza mea s'a stricat cu soldaţii ruși ?.. între- 
rupse invalidul, _ 

— Da, bădiţă, ea te-a crezut mort,,. 

- — Aşa i, așa-i, sunt mort... 

Multe întrebări, răspunsuri, povestiri neterminate, vorbe 
fără șir între cei doi fraţi, Și cine ştie când sar fi terminat a- 
ceastă convorbire dureroasă, dacă ceasul n'ar fi vestit ora șase, 
când Dumitru trebuia să se grăbească la datorie. 

— Hotărit, bădiţă, nu vreai să mergi acasă? — a vorbit 
Dumitru cu vocea stânsă. — Mai gândește-te, poate că ai să ai 
trai mai bun, 

— Am gândit destul. Cine m'a nenorocit, acela să mă în- 
Srijească, Ce să fac eu acasă? Acum e cu neputinţă întoarcerea. 
mea, Jură-mi mai bine, dragul bădiții, că-i vei lăsa pe ai noştrii 
să creadă în moartea mea, Nu le vei spune nimic din cele ce 
ştii. Imi juri, nu-i aşa? 

—- Bine, bădiţă, îţi jur, dacă mata vrei. 

Se îmbrățișează din nou și rămaseră o clipă înmărmuriţi. 
Deodată Dumitru se smulse din braţele ciunte ale invalidului şi 
fugi spre ieşire. Un urlet de disperare și suferință îl urmări până 
departe în stradă. 

— Vai de mine, vai de mine! — bâlbâia Dumitru, palid, 
buimăcit, fugind cât îl ţineau picioarele spre gară, unde, de sigur, 
îl așteptau ceilalţi soldaţi. 

— Vai de mine, unde-i adevărul ?! Unde-i dreptatea ?! Dece 
sufere lumea !? Cine răspunde ?! Of, bădiţă, răzbunare, răzbu- 
nare, răzbunare !!. 

lar urletul acela de disperare din spitalul. invalizilor îl ur- 
mărea ca o nenorocire pe bietul Dumitru și-i ardea sufletul. 


Elena Dobroşinschi 


Zorema 
(Poemă) 


La Ratz-Poli, craiu de nomazi vioriști, 
Al său favorit se ivește, 

Cu mută durere a cchilor trişti. 
Oftând din adiîncuri, grăeşte: 


— O dragă maiestre, de-un dor'năâbușit 
Mi-e sufletul ars de iubire 
Mi-e totul — povară. Mi-e traiul rănit. 
Năuc, rătăcesc în neștire. 


Căci ochii Zoremei, cei fără perechi, 
Mă tot urmăresc ca păcatul. 

Imi sună iubitul ei glas în urechi... 
Cutreer, de când, tot regatul; 


Dar pace nu pot să găsesc nicăeri, 
Și, vai, deznădejdea mă'nghiață. 
Maestre. Fă capăt nespusei dureri, 
Zi vorba de moarte sau viaţă !“ 


Bătrinul scripcar se tot uită mirat 

La ochii'nfundaţi de durere: 

— Hei, loji! Ce naiba? Ori ce ești? bărbat? 
Să-ţi stoarcă plinsori, o muere? 

Eşti prinț al viorii! Slăvitu-ți arcuș, 

O tainică vrajă'mpresoară. 

Stau inimi să moară sub divu-i urcuş, 
“ Rid ochii, când tainic coboară... 


Dar inima fetei i-un mare mister. 

Nu-i scripcă s'o porți după toană. 

E mîndră, cu nazuri, pe mulţi, cavalere, 
I-a frint cu-a privirii prigoană. 


Mai ştiu ce visează? Vre-un prinț rătăcit, 
Se vede, așteaptă şi cere 

Ca schiptrul şi tronu-i de veacuri slăvit 
Să-i pună, supus, la picere... 


„Atita pot face: Să spun c'o sortesc 
De soață, acelui mai mare, 

Acelui, ce'n cântec şi sfânt și lumesc 
Pe toți să-i întreacă, en stare. 


Ridică-ţi dar fruntea şi nu fii nerod 
Și du-mi-te'ntins — hodinește. 

Te știu al viorii slăvit voevod, 

Ci soarta izbînzii tocmește.“ 


II 


Bătrânul își chiamă odorul în cort. 
— Zoremo! Te faci răpitoare! 

E timpul de grijă de-acum să ţi port. 
Nu-i bine, stingheră, o floare! 

Ascultă, fetico ! Eu vreau să-ţi croesc 
O soartă de mîndră crăiasă. 

Eu vreau ca lui Ioji, scripcarul' crăesc, 
Să-i fii tu soție aleasă. 


El tron e de daruri. De cer înzestrat, 
Și scripca o poartă, ca mine. 

Cu aurul se joacă. Cu sufietul bărbat; 
Mai darnic şi bun, ca ori-cine !* 


— Acesta-i ursitul ce-mi dai, însfîrșit 2 
Ce ochii își udă? Cobzarul! 

Bărbat de ar fi, el mar fi cucerit 

Cu sila, cum duci armăsarul !“ 


— Nu fii năzuroasă! De frică vei ști! 
Harapnicul uite-l — slăvitul! 

Voința mi-e lege! De va izbândi 

In cântec, — acesta-i ursitul !“ 


Ea dirz îl măsoară din cap la călcâi: 
— „M'ameninţi cu biciul, voinice ! 

De mică mă crești și ești omul diniâi 
Ce vorbe de-acestea îmi zice. 


Dar soață să fiu unui biet teleleu ! 
Mai bine în Tissa'nnecată. 

Pe trupu-mi stăpin eşti, pe inima-mi eu 
Stăpină deplină sunt, tată !* 


VIAŢA BASARABIEI 


Și ese cu fruntea semeaţă, pe sus 
Și viforul ciudei o mină. 

Sălașul întreg se închină, răpus, 
Când trece prin el, ca o zînă. 


Dar Ratz, ca bujorul, de ciudă, păgin: 
— Auzi! ce cuvinte să-mi zică! 

Mai bine-o lăsam în palatu-i bătrin, 
De unde o răpiră, de mică“... 


III 


Vuește văzduhul de freamăt focos, 
Căci vine a zilei pornire, 

Când tofi cântăreții lupta-vor setos 
Drept preț a Zoremei zâmbire. 


In fața întregului vajnic șălaș 

Stă Ratz şi se sprijină'n dreapta, 
Pe-un jef mai înalt, iar în juru-i trufaşi 
Artiştii stau toţi și aşteaptă. 


Zorema întinsă pe-un mindru covor 
Se uită, cu ce nepăsare! 

Ai crede că nici n'o atinge ăst zor, 
Ast freamăt de dor și-aşteptare... 


Un semn face Ratz din inelul lui drept 
Și apucă vioara, mezinul. 

El scoate din scripcă oftări, ca din piept, 
Cântând, el își varsă tot chinul. 

Apoi. zic pe rând, alintaţii copii: 
E-un vifor de sunete clare, 

E-o volburănaltă de dulci armonii, 
De chiot, de joc și fanfare! 


De-o dată un tînăr apare semeț, 
Cu seripca, frumos ca un mire. 
E loji. E palid, tăcut şi măreț, 
Cu foc topitor în privire. 


Sincepe să cânte. Nu-i cânt omenesc, 
Nu-i scripcă de lemn din sutime: 

Din lemnul cel mort, cu °n cânt îngeresc 
Vrăjeşte uimita mulțime. 


Intregul alean al sărmanei făpturi, 
Tot dorul şi zbuciumul gliei. 

El cântă slăvit, ca din sute de guri, 
Zburând pînăn nimbul Tăriei. 


Toţi tac aiuriți și își şterg pe furiș 
Vii lacrămi ce'ncet se strecoară. 

Dănciuci, gură-cască, ascultă morți, 
Ochioase, de-alean stau să moară... 


Și tabăra'ntreagă, valuri de strigări, 
Stă mută acum de-admirare. 

Tăcere en ramuri și pasărea'n zări 
Atrasă-i de'naita cântare... 

IV 


Tăcu cântărețul; un vifor nespus 
De chiote-l prinde de-odată. 

El fruntea cea pală își şterge, supus, 
Zâmbind, se închină la ceată. 


Iar Ratz i se-aruncă în braţe, voios: 
— Eşti crai al cântării! A ta e!“ 

Și lung îi sărută și-l strînge duios, 
Sub dulcea lumină bălae. 

Zorema ? Cu ochiul batjocoritor 
Grăi: „Vrei răsplată? Cânţi bine !“ 
Apoi la picioare-i aruncă uşor, 

O pungă de scumpe țechine. 


Un freamăt de ciudă atunci a pornit 
Din sînul năvalnicei cete. 

Ratz-Poli se'ncruntă şi tună, rănit: 
— A ta e Zorema, băete!“ 


Dar dinsa, cu pieptul înalt, volburat, 
Cu gene de fulgere pline, 

Voinicului palid îi strigă'nciudat: 

— Să nu vii, căci vai e de tine:* 


Iar loji s'avîntă so prindă, viteaz ; 
Dar ea scoate biciul, hoţește, 

Și crunt îl izbește pe smeadul obraz. 
O diîră de sînge sbucnește. 

El stă ca de stană, apoi fulgerând 

Din ochi, el iși varsă veninul. 

Din brâu scoate junghiul și-l vâră, gemând,- 
In pieptul ei fraged, ca crinul. 


Ea cade ca spicul lovită, răcnind 

Se zbate sărmana, pe spate. 

Se luptă cu groaza durerii, scrâşnind — 
Ce pieptu-i năvalnic străbate. 


Işi strânge puterea din urmă... ușor, 
Un zâmbet prinos îi aduce. 

Cu părul oprește al rănii izvor 

Slo lacrimă 'n ochi-i străluce. 


El stă ca trăsnit. Ingenunche și-apoi, 
Oftând, îi atinge obrazul, 

Curg lacrămi amare din ochi-i șiroi. 
Ea-i prinde, în șoapte, grumazul : 


— O iartă amele trufii feciorești ! 

Când te milogeai, ca o fată, 

Credeam că ești pleavă. Dar șoim văd că ești. 
Ah! soarta mi-am frânt-o de-odată ! 


Acum văd, loji, — ești dîrz și bărbat. 
Obida să speli știi în sânge. 

O dragul meu loji, al meu adorat, 
Te las, și-a mea inimă plinge... 

Și cât mi-e de sete de viața dintâiu, 
Cu tine să fiu fericită! 
Dar viaţa se stinge. Adio! Rămâi! 


Să vii la mormîntu-mi cu flori de bujor, 
Cu izmă şi blândă mușcată, 

Si-mi cântă focoasele-ţi doine de dor, 
Să dorm pe vecie 'mpăcată !... 


— Zoremo, iertare! iertare îţi cer!, 

Și loji, gemând, se prăvale, 
Ca trunchiul lovit de năprasnicul fier... 
Toţi ochii aprinși sunt de jale. 


De-odată un tremur prin corpul crăiesc 
Al fetei, străbate. Șoptește, 

Oftează şi duhul îşi dă fecioresc, 

Iar tabăra'n plâns izbucnește... 


Sergiu-Victor Cujbă 


MELEAGURILE LUI ȘTEFAN CEL MARE 


„Acest colț al pământului meu natal este doar o mică va- 
tră a frumuseţii și bogăției Moldovii; ca să le cunoști cu dea- 
mănuntul și să le admiri, trebuie să vizitezi mânăstirile de pe 
valea Orheiului, sau și mai bine, să treci Prutul şi Siretul, ca să 
vezi munții Neamţului și ai Piatrei, împreunarea Bistriţei şi a Si- 
retului ; într'un cuvânt să vizitezi locurile slăvite prin isprăvile 
lui Ştefan cel Mare”. 


AL. Sturdza 
(În timpul şederii la Chişinău) 


Boeri moldoveni de peste Prut. 


In Basarabia, care a făcut trup plin cu Moldova, au fost 
nenumărăâte şi. întinse așezări boerești, cu gospodării temeinice, cu 
moşii de zări hotărnicite, cu proprietăţi întărite prin urice, scrise 
cu cerdacuri de diaci şi zălogite cu peceți mari de ceară. 

Erau aceşti boeri moldoveni mari dregători lă curțile dom- 
nești, vajnici în lupte, iubitori de neam, temători în credință şi 
păstrători de datini. Ei au lăsat, din sute de ani, în urmaşii con- 
temporani nouă, dragostea de moșie şi de limbă. Boerii moldo- 
veni sunt acei cari au păstrat sub întreaga stăpânire rusască, 
timp de 106 ani, grâiul românesc şi credința în trăiniciă unui 
neam, cu obârşii adânci în glia strămoşească. 

Familiile boerești din Basarabia se trag, cele mai multe, din . 
strămoși așezați între Prut şi Nistru, sub lungile domnii ale lui 
Alexandru cel Bun și Ștefan Cel Mare. In deosebi boerii moldo- 
veni erau răsplătiți, după iscusință în răsboaie, cu întinse moșii 
de-alungul Nistrului, unde se stabileau ca niște străjeri împotriva 
vrăjmaşilor de la răsărit. Ei au statornicit la malul fluviului a- 
cele chezăşii româneşti, cari au dăinuit pânăn vremurile noastre. 
Aşa se explică rostul multor boeri așezați în judeţele de graniță : 
Soroca, Hotin şi Orhei. 

Pe vremea bătrânului Alexandru cel Bun, Basarabia era 
foarte puţin locuită. Satele erau la aşa depărtare, că zile în- 
tregi mergeai până întâlneai unul. Aceasta pricină îngăduia nu- 
mai trei pârcălăbii: a Hotinului, Cetăţii Albe și a Chiliei. Târ- 
ziu, cu sporirea populației, se întocmește părcălăbia de Orhei și So- 
roca. înființarea acestor dregătorii înmulți numărul boerilor la 
cari veniră adaus vestiții „Codreni“ din Ghigheci. Istoria Moldo- 
vii aminteşte numeroase familii de „Codreni“ cu rost însemnat. 
Nistor Ureche primi dar de la Aron Vodă satul Bărboși pe 
Jalpug, în sudul Basarabiei. De pe Cogâlnic se ridică, pe la 1625, 
un diac, întemeietorul familiei Kogălniceanu. Din hotarele dinspre 

Tătari se ridică fâămilia Căntemireştilor, din care fostul serdar 
Constantin Cantemir ajunge domn. Din familia Stroici din jud. 
Hotin se desprinde vistierul Simion Stroici, a cărul moșie Gro- 
zinți o lasă danie nepotului săn Miron Barnovschi, ajuns mai 
târziu domn al Moldovii. Familia Movileştilor avea întinse moșii 
prin Sorocă şi Orhei. Târziu, cu sporirea populaţiei Basarabiei, 
se'ntocmeşte pârcălăbia de Lăpuşna, Orhei şi Soroca. 

Pe la 1600 un căpitan Donici stăpânea Siţeneștii,  Găteștii, 
Verpca, Pituşca, Vărzăreştii. Un Ignat Ciogolea, pârcălab de 
Orhei pe la 1603, întemeiază familia Ciogoleştilor, — având pro- 
prietatea moșiei Şipoteni. Dintre boeri izbucni istețimea și vitejia 
lui Stejcu, mâna dreaptă a voevudului Ștefan Tomșa. Pe la 1660, 
boerul spătar Costachi Moţoc cumpără întinse moșii între Prut 
şi Nistru, iar în ținutul Hotinului familia Bucioc cumpără moșia 
Costești „cu Hilești şi loc de moară“. 

Pe timpul domniei lui Vasile Lupu se"'ntinde în Basarabia 
familia Cantacuzineștilor, a cărei urmaşi, deposedaţi astăzi, în- 
tâlnim încă. Un boer putred de bogat era Mihalcea Hâncu, cu 
întinse proprietăți în apropierea Chișinăului. De la el se trage, 
negreşit, târgul Hâncești din județul Lăpuşna. Acest Hâncu, pe la 
1671, pornește o răscoală împotrivă Domnului, care nu vroia să 
întroducă la curtea domnească pe boerii din Lăpușna şi Orhei. 
De la această răscoală a rămas până în zilele noastre vorba: 
» Vodă vrea — Hâncu ba !*. 

Din pricină că Moldova dintre Prut şi Nistru era, în per- 
manență, teatru de lupte, mulți boeri s'au retras din aceste locuri, 
cumpărându-le alții proprietăţile. Dintre aceştia o doamnă Moruzi, 
din neamul Roset, avea moşia Zevedenii din Soroca şi eră în ju- 
decată cu păhărniceasa Maria Panoitoaia, pentru moșia Sângerei - 
din Bălți. Moruzoaia avea zapis dela Vasile Lupu asupra mo- 
şiei Cocorozeni din districtul Orheiului. Domnița Rallu Callimachi 
avea moșia Telenești- Orhei, iar logofătul Constântin Balş avea 
Țipliceşti din ținutul Soroca şi purta judecată cu Domnița Ca- 
tinca a lui Nicolae Vodă Caragea, pentru moșia Nistoreștii. Pä- 
mântul dintre Răut şi Nistru era proprietatea lui Alexandru Mo- 
ruzi, care pune stăpânire pe moşiile Zevidelele, Heciul şi Bilicenii 
a boerului moldovan paharnicul Iordachi Panaiti. Iordachi Can- 

tacuzino cumpără moşia Stoicani din ţinutul Sorocei, dela răză- 
şii: Spânul, Rezmariţă, Goia, Zeucă, Tăpuşel, Fotescu, Jalbă 
Bocșa, Bogza. Familia Balş avea deasemenea întinse domenii în 
Basarabia : Văscăuţi, Vlădiceni, Vornovaţ, Noua Suliţă, Lopa-. 
tinți din ținutul Hotinului, Climăuţi, Ciornoleuca, Izvoarele din 
ținutul Soroca. 

Boerii din stânga Prutului, cari îndeplineau şi rolul de stră- 
jeri ai graniței răsăritene, aveau o mare trecere la conducerea 
Țării. 

Și această putere au ştiut s'o păstreze şi după 1812, când 
năsățioasa Rusie răpi jumătate din farina sfântă a Moldovii. A 
fost atunci, glăsuesc hrisoavele vremii, jelanie måre în Moldova. 
Mii de familii, şi din stânga şi din dreapta Prutului, sau adu- 
nat la malul devenit hotar.'Sunau clopotele tuturor bisericilor și 
tânguirea lor se'mpânzia deasupra pământului despărțit. Plân- 
geau fraţii de o credință, îmbrăţişindu-se. Bătrânii, cari îngrășa- 
seră cu sângele lor glia, îngenunchiați, o sărutau și-o îndestulau 
cu lacrămi. Şi sa tălăzuit durerea aceasta săptămâni după săp- 
tămâni, lună după lună şi dragostea de neam şi moșie sa ci- 
mentat atunci şi mai de neînvins în sufletele moldovenilor, hotă- 
râți se rămâe în ținutul rășluit. Luni de zile a ținut exhodul mol- 
dovenilor cari wau vrut să rămâie sub noua stăpânire. A rămas 
însă o tagmă de boeri, care a ţinut un secol trează conștiința ro- 
mânească şi spre acesti boeri, cu gând înlăcrămat, ne. îndreptăm 
acum. 

Crezând că va domoli durerea moldovenilor, farul puse în 
fruntea administrației basarabene pe Scarlat Sturdza, care de 
mult era stabilit în Rusia, unde avea rangul de General de bri- 
gadă. Apoi, o serie de înlesniri veniră să momiască pe moldo- 
veni: iertarea dărilor pe 3 ani, scutirea, populației de serviciul 
militar pe 5 ani, judecarea pricinilor după pravilele moldoveneşti, 
etc. Aceste înlesniri s'au prelungit până la 1874, de oarece pentru 
ele duceau inimoasă luptă boerii moldoveni. Stăpânirea rusască, 
dându-și samă că boerii țin, în massa moldovenilor, făclia ap- 
rinsă a naționalismului, încearcă să-i atragă. Țarul întări. toate 
privilegiile și drepturile, cu cari se puteau justifica boerii, pe cari 
“îi primi în tagma nobilimii ereditare ruseşti, acordându-le privile- 
giile acestei clase. Basarabia alege un „mareșal al nobilimei“, 

care totdeauna era un moldovan, iar fiecare district alegea, pe 3 
ani, un mareşal al județului. Boerii moldoveni se acomodară cu 
aceste dregătorii, nu din ambiția unor măriri, ci urmărind numai 
interesul de a fi de folos populației moldoveneşti. lár când, după 
moartea țarului Alexandru Pavlovici la 1825, urmară Nicolai l, 
Alexandru al il-lea, Alexandru al II-lea și ultimul far Nicolae 
al II-lea, cei mai nestăpâniți opresori ai moldovenilor,  boerii se 
întăriră în lupta pentru drepturile strămoșești și, neînfricați, fi- 
neau, dârji, piept încercărilor de rusificare. 

In inimile acestor boeri moldoveni, cu cât apăsarea era mai 
grea, cu atât mai puternic clocotia sângele străbun. Din averea 
lor, din legăturile lor sociale, din puterea lor față de pătura mol- 
dovenească, boerii făcut-au dig de rezistență împotriva cinovnici- 
lor rusificatori şi a polcovnicilor mânuitori de cnut. Nu era val 
să nu să fărâme de credința lor în dreptatea neamului, nu era 
amenințare să nu fie respinsă cu demnitatea și mândria moște- 
nită... Ruşii, aduşi de pofte pe acest tărâm, tremurau la numele 
de țar—boerul moldovan, în faţa ţarului, rămânea stejar neclintit» 
stiind că-și are înfipte rădăcinele în pământul unde odihnesc stră- 
moşii, iar fruntea sub un cer, frumos cum altul nu-i, fiindcă a- 
copere ţara lui, fiindcă albăstreşte deasupra vetrei părintești. 

Care rus, oricât de puternic ar fi fost, ar fi îndrăznit să 
trimită țarului un răspuns asemănător celui dat de boeroaica 
Leonard de la Cubolta ? Această doamnă Leonard avea numai la 
Cubolta, în județul Soroca, unde trăește și azi, 21.000 desetine 
de pământ, o vie şi o pivniţă, unde puteai rătăci printre butoae 
cât casa, din care vinul se trăgea cu ajutorul unui motor electric. 
Deşi îşi petrecea viața la moșie, cumpărase totuşi la Peters- 
burg palatul prințului lurevschi, cu tot mobilierul aflat în el. 
Printre lucruri se aflau multe din acelea ce încântase copilăria 
țarului Nicolai al II-lea. Dorind să între în stăpânirea lor, țarul 
trimise într'o zi pe mareșalul palatului să le cumpere. Atunci 
moldovanca Leonard răspunse, mândră în supărarea ei: „Leo- 
nard nu vinde lucruri, chiar când vrea să le cumpere farul... Dacă 
farul vrea, pot să i le dăruesc“... Asemănător de dârz s'a arătat 
odată farului Alexandru al Ill-lea boerul moldovan Crăciunescu 
de la Cahul. Intrebat ce trebuințe mai au în Basarabia, Crăciu- 
nescu răspunse: „Avem nevoe de școală moldovenească, Măria Ta.“ 

Riposta înlemni anturajul farului, dar farului îi plăcu dragostea 
moldovanului față de neamul lui şi-l dărui c'o tabacheră de aur, 
cu chipul încrustat cu pietre prețioase. 

Cu asemenea boeri moldoveni, se fălia poporul basarabean. 
lată ce scrie în „Curierul Românesc“ din Ianuarie 1830 cămina- 
rul Dumitrache Pastiescu : „In Basarabia din rumâni este D-l 
titular sovetnic Constantin Stamate, bărbat literat, cinstitor de 
oameni învățați, sârguitor spre luminarea neamului său, care are 
tălmăcite şi nu contenește de a tălmăci alese istorii pentru în- 
tocmirea moravurilor celor bune, fabule, romanțuri, versuri, ce se 
numesc versuri albe, versuri împleticite, versuri. drepte şi alte 
frumoase istorii. Rumâni cari aduc cinste neamului nostru cu în- 
vățătura și caracterul lor cel cinstit sunt încă şi d. mareșal Alecu 
Leonard, d-l Vasile Catâche și d. Costache Tufescu“. 

Un mare moldovan era boerul lon Catargi dela Cobâlnea, 
(Soroca.) Avea cel mai însemnat grad la curteu din Petersburg, 
era „sfătuitorul intim al țarului“, în afară ca fost ales, în mai 
multe rânduri, mareșalul nobilimei basarabene. In palatul dela 
Cobâlnea să vorbia numai moldoveneşte. In odăi nenumerate avea 
rafturi cu cărți rare, după valoarea de astăzi, întreceau suma 
de 12 milioane lei. Soţia lui Ion Catargi Olga, era o mare na- 
țianalistă şi o mare filantroapă. Purta corespondență cu Regina 
Elisabeta — poeta Carman Sylva — şi avea un portret al ei în 
ulei, în mărime naturală. Olga Catargi păstra legături strânse 
-cu vechiul Regat, căci o întâlnim la 1913 comunicând Academiei 
Române un hrisov depe vremea lui Ştefan cel Mare, datat la Su- 
ceava la 2 Octombrie 1487. 

Aflând Olga Catargi, acum 25 de ani, căn satul Cotiujenii 
Mari se află un învăţător, Ilarion Calistru, care învață elevii să 
spună fabulele lui Donici şi se cânte românește „Tatăl Nostru“ 
şi „Sfinte Dumnezeule“, a intervenit la primul Ministru Stolypin 
şi l-a mutat la Cobâlnea să'nveţe şi pe alți eopii moldovenește. 
Se vede de aici câtă dragoste avea pentru limba românească și, 
mai ales, câtă putere avea la conducătorii țării. intr'adevăr, vred- 
nică urmașă a boerilor din trecut. Faptele ei amintesc pe Con- 
stantin Vodă-Mâvrocordat, care, primind de la Vel-Căpitanul de 
Soroca Iliaș o scrisoare în grecește, i-a trimis răspunsul : „...pentru 
ce ni scrii grecește? Au să-ți dăm noi logofăt să scrie româ- 

nește ? Să-ţi cauţi logofețelul să-mi scrii româneşte. Să nu-mi 
mai scrii grecește“. 

Un alt boer moldovan, mare latifundiar în ținutul Sorocei 
era Aristide Casso. Fiul său, un mare jurist, a fost Ministru de 
Instrucție în ultimele zile ale Imperiului și a înzestrat oraşul So- 
roca cu numeroase şcoli secundare. Avea, la Ciutuleşti, un palat 
tixit cu cărți şi lucruri de artă, din care nu lipseau numeroase 
tablouri de Rembrandt, Murillo, etc. Indrăgostit de pământul 
Moldovei, deşi a murit la Petersburg, a lăsat cuvânt să fie în- 
mormântat în Basarabia. Astăzi, deasupra groapei lui dela Ciu- 
tuleşti, uitarea a sămănat buruenele celor pe care nare cine să-i 
plângă. 

Despre boerul moldovan Calmuschi s'ar putea scrie un stu- 
diu special, atât de însemnat a fost în viaţa întregii Rusii, nu 
nu numai a Basarabiei. Poseda, în nordul judeţului Soroca, mo- 
şia Horodiştea, iar în jud. Bălţi moșia Sângerei. Numai pământ 
arabil avea 14.000 desetine. La Horodiştea avea 3000 desetine 
pădure anume pentru vânat, pădure în care străluceau blănile epu- 
rilor albi aduşi din Siberia. Odată la o vânătoare, a înconjurat 
800 hectare de pădure cu o plasă de frânghie, lată de 3 m. Fa- 
milia imperială se simfia onorată să fie invitată de moldovanul 
Calmuschi, iar guvernatorul Basarabiei nu'ndrăznia să se aşeze 
pe scaun, până nu era de două ori poftit. Şi la Sângerei şi la 
Horodiştea avea poliția lui specială, iar când ispravnicul venia să 
inspecteze poliţiştii, lăsa trăsura la poartă şi de acolo, prin 
ograda lungă de sute de metri, venia pe jos până la curte. Boe- 
rul Calmuschi aducea la Sângerei trupe de teatru, care jucau în 
moldoveneşte şi avea în serviciul său numai moldoveni. 

O familie moldovenească însemnătă era a boerului Vartic, 
scoborâtoare din acel Vasile Vartic, care, sub Petru cel Mare, 
sa'nrolat în armata țarului ca să lupte pentru cucerirea cetăților 
ocupate de Turci şi alungarea Tătarilor din Bugeac. Pe timpu 
domniei lui Vâsile Lupu, un boer Vartic îşi întinse proprietățile 
până la Soloneţ în jud. Soroca, 

Ținând să vorbim numai de boerii rămași la 1812 în Ba- 
sarabia, printre cei mulți nu poate fi uitat Vasile Bogdan dela 
„Cuhurești (Soroca), pe urma căruia a rămas o biserică şi un lo- 
cal măreț de şcoală. 

La larova (Soroca) locuiau boerii Vinogradschi. Unul era că- 
pitânul iahtului Țarului, iar o soră doamnă de onoare la pălat. 

Boerul Nicolai Herjiu de la Napadova era dictătorul jud. 
Soroca; la Răduleni şi Timileuţi (Soroca) boerii moldoveni Me- 
leghi şi la Prajila boerul Meleli, erau păstrătorii limbii şi a cre- 
dinței în ziua dreptei judecăţi. Familia Buznea dela Petreni, 
Damienovici de la Drochia, Teofil Antonevici dela Târnova (So- 
roca), N. N. Scordeli — care era și un mare pianist — Ciugu- 
reanu de la Hotin, Zaharia Vizante şi Caravasile de la Cahul 
şi alte familii moldovenești erau împânzite în Basarabia, ctito- 
rind şcoala, biserica şi credința strămoșească. 

Boerul Cazimir, care avea proprietăți la Cernoleuca (So- 
roca) şi la Edineţ (Hotin) era socotit ca unul dintre cei mai eco- 
nomi. Econom în sensul că nu risipia banul, dar ce frumoasă 
întrebuințare dădea averii lui !... Zeci de copii de moldoveni erau 
bursierii lui în şcoli. Dela clasele primare, până la universitate, 
boerul Cazimir âjuta şi supraveghea pe tinerii moldoveni, iar în 
vacanță, plăcerea lui mare era s'adune pe toți bursierii la Cerno- 
leuca, să stea cu ei la sfat și să-i pună, în parcul bătrân, să-i 
cânte moldoveneşte. 

Dar bunul şi liniştitul boer Vasile Stroescu, care ajuta cu 
banul lui nu numai şcolile moldovenești din Basarabia, ci şi pe cele 
din Ardeal? Aceştia au fost  boerii moldoveni de peste Prut. 
Harnici, muncitori de pământ, neîntrecuți crescători de vite, dar- 
nici în facerea de bine, boerii basarabeni trăiau în mijlocul po- 
porului, pe plaiurile moldovene, de care erau îndrăgostiți. larna, 
când munți de omăt înălbeau întinsurile, în sănii trase de ca 
aprigi, boerii colindau Basarabi, stând, cu săptămânile, unii la 
alții. Se ţineau sfaturi îndelungi, punându-se la cale izbânda in- 
tereselor româneşti. Se făceau vânători şi se înlănțuiau petreceri, 
de lå care nu lipsia vestitul cântăreț ieşan Lemiş. Urmând tra- 
diția moldovenească, curtea boerească era primitoare de oaspeți 
și de trecători necunoscuți. Pentru aceştia din urmă fiecare boe 
avea o casă anumită, cât un hotel, unde putea oricine trage şi 
sta cât doria, masa trebuind s'o ia însă împreună cu stăpânul, 
care de multe ori nu-și cunoștea oaspetele. Se pomenește încă în 
jud. Soroca despre boerul Teofil Antonevici de la Târnova, care, 
într'o zi, întrebă pe vecinul de masă : cine e domnul din coadă 
că-l văd de o săptămână la masă ? 

Aşa erâu boerii moldoveni de peste Prut. Naţionalişti în- 
focați, iubitori de limbă românească, păstrători de obiceiuri mol- 
dovenești și luptători neînfricați împotriva vrăjmoşului, ce urmăria 
desnaționalizareă, Boerii de eri au fost bolta înstelată a năzuin- 
felor noastre. 

Astăzi s'au îngropat toți în trecut. Pârjolul lui 1917 a 
așternut cenușa peste frumoasele așezări boerești. Unde a fost o 
curte, a rămas o ruină, unde a fost un parc doar de-a mai ră- 
mås un copac stingher să sălășluească'n el ciorile... 

In ochii celor cari au cunoscut pe boerii transpruteni, amin- 
tirea înfloreşte lacrămi. Acestei amintiri aprindem noi astăzi 
candelă... : 

Soroca | -~ D. Iov 


Rugăciune 


Coboară, Doamne, din senin, 
Pe-ogoare pline de neshină, 

Să seceri lanul de venin, — 
In spice să aşezi lumină... 


Când zarea cade în declin, 
In toiuri grele de hodină, 
Coboară, Doamne, din senin, 
Pe-ogoare pline de neshină,.. 


Ascultă glasuri de suspin 

Și ruga celor tăr de vină 

Și peste inimi ce se 'nchină 
Coboară, Doamne, din senin ! 


Alfred Tibereanu 
Com. Troian jud, Cetatea-Albă. 


Cântec de cucoși în lumina lunii 
de Siegfried von Vegesack 


Luna varsă luminoasa-i ceaţă 
In întunecoasa coteneaţă, 
Incât unii dintre cei- 
Mai nevârstnici cucoşei 
Uluiţi se 'ntreabă: 

— Tii! 
Nu cumva sunt zori de zi? 
Dau din aripi, se frământă, 
Și cu glas de trâmbiţi cântă... 
Nedumerirea lor e adâncă: 
Cum de nu s' aude încă 
Scârţâit de uși... vre-un șopot... 
Sau dangăte de clopot?.. 


Continuă să cânte vitejeşte 

Și nu contenesc să se mire... 
Apoi cântecul lor se domolește 
Și se stinge cu desăvârșire... 


Găinile, însă, înțelepte, 

Nu vor să se deștepte. 

In adumbrita pace 

Abia câte-un ochiu au deschis, 

Și cotcodăcesc somnoroase, ca'n vis. 
— Nu face, e luna, nu face... 

Cucoşul cel bătrân arare 

Suspină, amar și greu: 

— A fost eroare... 

Iar cei tineri se ischitesc încă multă vreme: 
— Cine 

A scos întâiul cucurigu ? 

Și li-i tare ruşine... 

Nimeni nu spune ča 'nceput întăi... 


.„ Luna flutură albe văpăi... 


Trad, Al. Terziman 


POETUL PUŞCHIN DESPRE RĂSCOALA LUI 
TUDOR VLADIMIRESCU 


„Tudor Vladimirescu, care a slujit odinioară în armatele 
defunctului principe Ipsilanti, la 'nceputul lunei Februarie a, c., 
a ieşit din Bucureşti cu un mic număr de arnăuţi înarmaţi și-a 
declarat că Grecii (ar trebui: Românii) nu sunt în stare mai mult 
să suporte asupririle şi jefuirea -administrației turceşti, că s'au 
hotărit de a se elibera de jugul nelegiuit, că au de gând să plă- 
tească numai birurile impuse de guvern. Această proclamaţie a 
turburat întreaga Moldovă. Principele Sturza şi consulul rus au 
vrut să reţină răspândirea revoltei. Pandurii şi arnăuţii de pre- 
tutindeni alergau în jurulgviteazului Vladimirescu — și ’n câteva 
zile el avea deja sub comanda sa 7000 de oșteni“. 


ES 


Aya Sophia ) 


Si, Sofia este zidită de către împăratul Justinian, pe locul 
unei biserici mai vechi a lui Constantin cel mare, arsă în 532, 
în urma unei revoluții. 

Tot în acest an, la 23 Feb., s'a pus piatra fundamentală a 
noului edificiu, expropiindu-se locurile dimprejur, căci impăra- 
tul avea ambiția de a zidi un locaș divin, fără pereche în lume. 
Principalii arhitecţi fură : Anthemius din Tralles şi Isidor din 
Milet, După o legendă, planul construcţiei i-a fost comunicat lui 
Justinian de către un inginer în vis, de aceea basilica fu dedi- 
cată înţelepciunei divine (Sofia). 10.090 lucrători conduși de 300 
calfe lucrară neîntrerupt, punând în ziduri moaşte de sfinți în 
cântecele preoţilor şi încurajați de prezenţa zilnică a împăratului, 
După 6 ani se termină totul, dar tezaurele statutui erau sleite, cu 
toate cadourile primite din toate colțurile imperiului. In ajunul 
Crăciunului din 538, Justinian, într'un echipaj luxos tras de pa- 
tru cai, se îndreptă spre sfântul locaş, unde Patriarhul, cu un 
mare sobor de preoţi, îl aşteptă, Emoţionat, se urcă pe amvonul 
central, exclamând cu lacrimi în ochi: „Glorie lui D-zeu, care 
m'a învrednicit să zidesc o asemenea capod'operă. Te-am între- 
cut, Solomoane!“. 

A doua zi de Crăciun, uşile monumentale fură deschise şi 
se lăcu ceremonia siinţirei. Bucuria sărbătoarei a ţinut 12 zile 
(până la Bobotează), în timp ce populaţiei i se împărţia aur şi 
pâne. După istoricul bizantin Procopius și din descrierea lăsată 
de un curtezan împărătesc — Paul Silentiarius,— avem astăzi o 
ideie de bogăţia și luxul interior al Sfintei Sofii, Pretutindenea 
a fost întrebuințată marmora scumpă din belşug, iar pereţii or- 
namentaţi cu mozaicuri de sticlă colorată pe un fond de aur. 
Pristolul era numai de aur, argint şi pietre scumpe și deasupra 


*) Vezi numărul trecut al revistei. 

se ridica un buldachin în ornamente de crini cu globuri de aur. 
De sub cupola acestui baldachin, spânzură, de un fir invizibil, un 
porumbel], în care se păstrau Sfintele Daruri. 


Catapiteazma, cu chipurile apostolilor în relief, era susţi- 
nută de 12: coloane aurite, cu trei uși monumentale, În mijlocul 
basilicei era un amvon de o formă semi-circulară, încunjurat de 
o balustradă, deasupra căruia se ridică deasemenea un balda- 
chin pe 8 coloane, prevăzut în vâri cu o cruce de aur, bătută 
în pietre preţioase, La acest amvon urcă o scară de marmoră —, 
cu rampe de aur, Aici veniau la marile sărbători împăratul, 
patriarhul şi clerul. Evangheliile erau îmbrăcate în aur masiv și 
6000 candelabre în formă de struguri uriaşi, luminau încăperea 
şi făceau să strălucească marmora și mozaicurile, De departe 
făşiile de lumină țâşneau prin ferestrele cupolei centrale, luminând 
ca un far până departe pe mare. Uşile vestibului erau din lemn 
de cedru, căptușit cu fildeş şi chilimbar, iar pervazurile ferecate 
în argint. Justinian la început vroia să paveze tot templul cu 
plăci de aur, însă a fost oprit şi atunci a întrebuințat marmora 
de diferite culori, cu vine ce imitau valurile 1), In pridvor era un 
bazin enorm, în care credincioşii își spălau picioarele. Apa de 
ploaie, strânsă în nişte scoici enorme, curgea prin gura a 12 lei şi 
pantere în bazinul comun, 

Aici stăteau convertiţii până primeau taina botezului, In 
faţă era un atrium de 50 m., încunjurat de portice cu coloane. Cupola 
centrală a basilicei era acoperită cu plăci de aur și suportă o 
cruce grea de 80 Kilo, în întregime de aur. Acum e acoperită cu 
plumb mobhorit şi în locul crucei eo semilună strâmbă de bronz, 
In altar apăreă imagina uriașă a zeiţei înțelepciunei cu picioarele 
pe pardoseală și cu capul sub cupolă, 

La serviciul divin participau sute de preoți, diaconi și 
' cântăreţi. 

Graba în construcţie se resimţi însă curând. După 20 ani 
un cutremur de pământ zgudui clădirea din temelii şi cupola 
centrală se nărui în partea de răsărit, sfărmând baldachinul și 
amvonul central. La această catastrofă a contribuit şi terenul nee- 


1) păstrat numai în colțul de NE. 

gal pe care s'a ridicat construcția întreagă, căci sub _vistibule e 
piatră, dar sub altar e mlaștină drenată. 

Arhitecţii muriseră și atunci veni un nepot al lui Isidor, 
care înălță cupola, reconstruind-o din piatră ponce (care plutește 
pe apă) adusă din insula Rhodos. 


z 


E 


[is 


Forma acestei cupole e teşită ; adâncitura reprezintă 1/g din 
diametru. De atunci splendida boltă a rezistat cu mici repara- 
țiuni până astăzi. Schelele au fost lăsate în interior, un an de 
zile şi când s'au demontat, s'a umplut încăperea cu 2 picioare 
de apă, pentru a nu se vătămă marmora pardoselei, 

După zece ani, la 568, s'a făcut a doua sfințire a Sfintei 
Sofii. Clădirea a suferit în urmă din cauza incendiilor, cutremuri- 
lor, revoluțiilor şi vandalizmelor. 

In sec. 9 împăratul Vasile I macedoneanul a adăugat mo- 
zaicuri de aur, reparând baza cupolei centrale, La 987 Vasile II 
Bulgaroctonul repară din nou baza cupolei, care și azi e strâmbă 
intr'o parte, cu tot cercul de fier pus de Abdul Medjid. 

Clădirea a fost jefuită la 1204 de cruciații latini, sub 
Balduin, Corpul lui Justinian fu dezgropat şi despoiat de po- 
doabele sale. Tocmai în sec. 14-a se gândi lumea bizatină să 
restaureze monumentul, Împăratul Andronic Paleologul zidi con- 
traforturi și refăcu mozaicurile, Lovitura de graţie fu dată Sfintei 
Sofii în ziua de 29 Maiu 1453, când Mahomet Ul sfârmă zidurile 
Byzanţului şi întră călare în biserica, ce gemeă de lume și care 
speră acolo într'o intervenţie divină. Sultanul, păşind peste ca- 
davre, spuse poporului amuţit de groază: „Nu este alt D-zeu de- 
cât Allah şi Mahomet, profetul său!“ Totul fu jefuit și profanat. 
Aurul desprins de pretutindenea fu topit pentru monede, pietrele 
scumpe scoase cu iataganele, iar figurile sfinţilor de pe pereţi a- 
coperite cu pânză și tencuială, fiindcă în Coran nu se permite 
reprezentarea figurei omeneşti în biserică. Crucea de pe cupolă 
fu zmulsă şi înlocuită cu semiluna. 

Arhitectura monumentului a rămas însă intactă 1), Pe lângă 
vechile contraforturi, s'au adăugat pe dinafară construcţii para- 
zite: ospătării, şcoli, azile, dughene etc. Aghiazmatarul de lângă 
peretele meridional s'a transformat în cavoul octoganal al lui 
Mustafa I (mort subit). Mahomet II zidise un minaret; Selim II 
un altul și Amurat III încă alte două, aurind şi semiluna de pe 
cupolă, care pe atunci se vedea strălucind, tocmai depe Olim- 
pul Bythiniei! 

În mijlocul veacului trecut, când Sf, Sofia ameninţă din nou 
să se prăbuşească, Abdul Medjid porunci să se restaureze din 
temelii. El invită pe celebrul architect italian Fossati, care dă- 
râmă contraforturile de prisos şi întări pereţii primitivi, văpsin- 
du-i cu dungi roşii — ceea ce-i dă un aspect deosebit. — In in- 
terior s'au descoperit mazaicurile bizantine, în parte deteriorate, 
acoperindu-se în urmă fisurile cu tencuială subţire. 

Fossati, ca și Salzenberg, trimis de Frederich Wilhelm IV, au 
scos fotografii interesante, descoperind și ușa prin care a dispă- 


; 1) din nenorocire, o altă biserică bizantină — Sfinții Apostoli — a 
fost dărâmată şi în locul ei s'a construit o moschee uriaşă. 


VIAŢA BASARABIEI 51 


rut (după legendă) preotul cu sfintele daruri în ziua profanărei 
locaşului de către Turci. Această ușă fu deschisă și apoi iarăși 
a fost zidită. Inăuntru s'a găsit o capelă ce se crede că stă pe 
Sura unui puț adânc, plin cu apă de mare. 


* 


Inarmaţi cu un permis special iscălit de autorităţile supe- 
rioare, mergem din nou spre Si. Sofie, să ne luăm adio dela dânsa. 
Turcul uşier rămâne uimit văzând hârtia pecetluită și ne deschide 
o poartă mare cu două -canaturi. Urcăm fără papuci o spirală în 
taluz, pavată cu lespezi grosolane, fără trepte. Când ajungem în 
galeria tribunelor, locul ni se pare atât de vast, încât înţelegem 
uşor cum biserica putea adăposti comod 100.000 persoane. Aici 
era Syniceul sau locul femeilor. În jurul nostru o puzderie de 
coloane de marmore multicolore, Ţinem dreapta și trecem prin 
poarta paradisului, frumos ornamentată. Mai departe ne aplecăm 
peste balustradă și observăm că de sus nu poţi vedea decât o 
parte din biserică, după cum de jos — oriunde ai fi — vezi cel 
puţin un segment din cupola centrală. Discurile turcești le apre- 
ciem acum în adevărata lor mărime şi cupola ni se pare încă 
destul de sus; până la dânsa mai fiind 2 etaje, Jos, lângă loja 
muezinilor, vre-o 30 turci bătrâni se roagă. E ora rugăciunei de 
seară, Cât de imense au rămas moscheele pentru un grup atât 
de mic de credincioși! Vizitatorii intră și ies; toţi vorbesc în 
Sura mare şi turcii se roagă. Se vede clar că sa schimbat regi- 
mul şi că trăim sub vremea lui Kemal-pașa! In jurul nostru lăzi 
de lemn cu documente turcești, bine păturite, Ni se dă voe a lua 
câte un exemplar pe alese! Toate sunt scrise pe pergament. Dru- 
mul la ușa secretă e barat. Ne mai uităm odată în jos și vedem 
neestetica aşezărei covoarelor, care merg perpendicular pe direc- 
ţia mimbarului, strâmbând direcţia primitivă a altarului creştin. 
Civilizatul Kemal va transforma curând întreaga moschee într'un 
muzeu demn de tot interesul, prin descoperirea mozaicurilor bi- 
zantine şi atunci mii de pelerini vor veni să vadă ce a mai ră- 
mas din splendoarea Sfintei Sofii de odinioară! 


G. Rașcu. 


An nou 


Gândurile comprimate de greutatea vieţei se trezesc, Se 
trezesc în fața speranţei. Căci anul nou poate fi mai bun decât 
cel trecut. Şi brațele omenești i se 'ntind, ca braţele unui copil, 
după bunătăţile atât de dorite. 

Azi petrecem încă o bucată de timp. Incă un an. La nu- 
mărul celor trecuţi se mai adaogă unul, 

Câţi au rămas? Câţi au trecut? 


„In fuga voastră, ani cărunți, 

Spre templul veşniciei, 

Sunteţi acum atât de mulți, 

Că nimeni nu vă ştie. 

Aţi fost şi cei dintâi pe-aici, — 

Azi câmpuri de morminte, — 

Dar câte dealuri, câți voinici 

Işi mai aduc aminte, 

In zarea drumului deschis 

Se vede ca o turmă 

Un câmp de ani, deapururi prins 

De clipa cea din urmă. 

Un şir de ani a tot trecut... 

Azi încă unul trece... 

Şi alții poate vin demult, 

Dar cine-i va petrece? 

Va fi şi focul nostru stins 

Prin vatra schimbătoare, 

Când pe acelaş drum deschis 

Veţi merge tot spre zare ?“. 
In succesi vremii, ca pe o aţă fără șiârșit, se găsesc 
“astăzi, cum s'au'“găşit și înainte, fiinţele de pe pământ, mici, 
trecătoare. NI” ) 


§ 


VIAȚA BASARABIEI 53 


Şi noi, o părticică din acest timp, numărăm anii, vrem să 
pătrundem în intimitatea nesfârșitului,,. 

Dar în faţa acestei năzuinţe anii trec nepăsători, parcă preo- 
cupaţi numai de mersul lor, de niște socoteli ascunse, de men- 
ținerea tactului neschimbat încă pân acum. , 

Anii trec peste vieţile mici, peste ecoul dorințelor, peste 
cadavrele uitate, 

Un singur lucru rămâne clar : nimeni n'a putut să-și apro- 
pie clipa. Nici o rațiune, nici o morală n'a putut să pătrundă 
în imperiul liniștit al timpului, 

Tăciune, 

Dar miezul nopții s'apropie, Vine clipa, când omul, ca cel 
mai teribil jucător de cărţi, se culundă în impreciziunea vieţii 
lui și ţipă: „va banque“! 

„An nou“! „Tot înainte“! 

Şi "n aceași clipă s'aude refrenul unui gând supus: 


„Da, anii trec şi frunza iarăşi 
Adoarme palidă pe drum. 

In gând privesc cum se strecoară 
Un şir de ani, un val de tum. 
Ca focul ce se stinge 'n vatră 
Și lasă un tăciune ’nireg, 

Aşa se scurge viața noastră, 
Aşa sunt anii care trec. 

Și anii vin, se duc departe, 
Iar tu, tăciune, ce să spui: 
Rămâi cu dorul fără parte, 

Ca un copil al nimănui“, 


Un câmp de ani... 

Şi ce legătură are numărul lor, numărul acestor ani, înşiraţi 
pe lângă o ființă trecătoare, cu privirile acelei ființe? Căci pe 
morminte nu se vede decât pământul comprimat de scurgerea 
vremii. Anii nu se opresc în craniile putrezite. N'au ce căuta a- 
colo. Odată cu stingerea vieţei, totul se contopește cu putregaiul 
rămășițelor, undeva, în conştiinţa pierdută, prin acelaş necunos- 
cut, unde și-a luat și fiinţă, 

Numai pietrele roase cu timpul, parcă de o mână stărui- 
toare, numai malurile scobite până'n inima lor. de o putere fără 

margini, înregistrează scurgerea acestui râu, scurgerea timpului, 
ce s'atinge cu omul, undeva; în lume, şi, cândva, în timp. 

Dar anii trec.. Şi omul pribegeşte către această putere, 
considerându-l „împreună cu semenii lui, ca un înregistrator al 
secundelor, zilelor, anilor. Numai cu o singură şi mare deosebire : 
acest înregistrator are un simţ, o rațiune, o voință. 

Un mecanizm, un ceasornic cu bătaia regulată a clipelor şi 
cu un cuc, care cântă... Care este obligat prin angrenaje să cânte, 
să-şi trăiască viața lui, plângând, râzând, viețuind în ciocăneala 
secundarului. 

Miezul nopţii... 

Lu ridicarea paharelor pline, în clipa când ne sugestionează 
dorul de altă viață, când speranţa ne atrage către acel „va ban- 
que“, când privirile noastre sunt îndreptate numai spre anul ce 
urmează și care, poate, ne va satisface dorințele, — în acea clipă, 
odată cu ultima lovitură a orologiului, o ironie parcă stă gata 
să rostească: 


„Harnicul ceasornic iarăşi a sunat, 
Nici odată'n viaţă ceasul n'a putut 
Să nu ne vestească ora ce-a trecut. 
Inc'o oră, două, zile şi chiar ani... 
Treceţi toți la număr, ani părăginiți, 
Căci în viața voastră alta nu mai știți, 
Nu puteți o clipă să schimbaţi din mers, 
Să priviți alături. viața altui pas: 
Uneori cu grabă sau cu vre-un popas. 
Să lungiţi o oră, când vedeți şi voi, 
Că dispare ceața din cotitul drum, 
Că zâmbeşte soarta chiar pe-un câmp de scrum. 
Și tu, meşter mare, ceas prea ordonat, 
Ce tot strângi grămadă orele ce vin ? 
Sau ţie nu-ți pasă câte mai rămân ?* 
Paharele sunt golite. 
In câmpul privirilor se mai vede urma anului nou. Se vede 
şi speranța noastră neuitată și dorinţele reinoite. 
N. Sătaru 


I 


URME DIN „MIORIȚA“ IN 
CODRII ORHEIULUI. 


Măi şiobani di la oi, 

Măi şiobănaş, măi, 
Nu la feti supt păreti, 
Da la oi la cîmpu verdi, 
Ci fetili te-or mîngiie 
Şi tu oili ţi-i prăpădi... 
La oi, la oi, măi şiobani, măi!... 
Ş'apu sî spui la şeilanţ şiobani 
Cî, daci m'oi prăpădi, 
Si mă 'ngroapi ?n tirla oilor, 
In giocu nieilor 
Şi fluieraş la cap sî-ni pui. 
Şi cînd vîntu a aburi 
Oile s'or grămădi, 
Pi mini m'or boşi, 
Streinel şi vai di mini. 

Andrei Badiu, 73 ani, ştie 


să cetească slovenească. 
Cornova, jud. Orhei. 


II 
CÎNTECU PRUTULUI. 


Auz Prutu cum hueşti 

Şi hueşti 'n apî răşi, 
Da-o-ar Dumnezău sî săşi 
Si rămii chetrili 

Si li ardi soarili 

Sî li calc çu chişioarili 
Sî-ni văd sorioarili ; 

Cî, di cînd nu le-am văzut, 
Toati carnea ni-o scăzut 
Ş'am rămas numa on dram 
Pentr'on cîni di duşman. 


Catinca Rotariu, 50 ani. 
Conojănii-Nol— Lăpuşna. 


FOLCLOR DIN BASARABIA. 


II 
URĂTURA PĂHARULUI. 


(Se spune de vornicei cind se duc, 


Duminică, la nuntă „cu colaci”). 


Miînţămăsc dumitali cucoani miri 
Şi cucoanî mireasi 
De aist păhar 
Cu zăhar zăhăruit, 
Cu mursă de miere îndulşit, 
Care pentru mire a fost gătit. 
Dumnedzău sî vă vadi cu daru 
Precum mat vădzut pi mini cu 
păharu, 
Daru sî sî dăruiasci, 
Cunună 'n cap sî vă creasci 
Păn” în giosu pămîntului, 
Păn în nantu şeriului, 
Pre lumina soarelui. 
Să trăiţ să faşiţ curp nanti, 
Pi timilii di chiatrî rîdicati. 
In curțîli dumevoastri sî sî aflì 
hăznali cu bani, 
Ca la cinstiţ boierii şei mari 
Şi binele 
Ca albinele, 
Şi bunătăţ 
Din patru părţ, 
Norocu 
Ca bosuiocu. 
Să trăiţ să faşiţ mesi ’ntinsî 
Cu făclii aprins 
S'adăpaţ însătaţii, 
Să hrăniţ flămînzii. 
Di unde-or bé, 
Si izvorasci, 
Di unde-or mîncă, 
Sî nu sî cunoasci. 
Sî trăit sî fagit părăstasi părin- 
ților, 

Şinsti moşilor 

Şi bucurii tuturor fraţilor. 

Iarî ieu mă ’nchin 

La aist soari luminos 

Ca sí şii şi cuconu miri sănătos. 

Mă ’nchin la aiasti luni lumi- 
noasî 

Ca sî şii cucoana mireasî sănă- 
toasî. 

Mă 'nchin la aist luşeafăr lumi- 

nos 

Ca sî fii şi cuconu miri sănătos; 

Mă ’nchin şi la aiasti ste lumi- 
noasî 


Ca si şii şi cucoana mireasi să- 
nătoasi. 

Mă ’nchin la bătrîni ca la părinţ, 

ŞI la tineri.ca la fraţ 

Şi la toţ iştealanţ. 

Mă” nchin la aiasti copchiliţi 

bălai 

Cu rochiţa din flané, 

Di m'a vré di nu m'a vré, 

Nu i-oi chică sîngur belé 

Cu dragostea me. 

Oi da 'ncoaşi şt 'ncole 


Ş” oi da pişti soţioara mé; 
Unii or dzîşi cî-i buhuşici, 
Da ieu oi dzişi cî-i frumuşici 
Cî-i a mé 
Măcar găinili a spărié. 
Mă ’nchin șî pi la esti di la spati 
Cu picioarili nispălati, 
Cu gurili căscati, 
Cî li întrî muştili "n guri ni ’n- 
trebati. 
Mă ’nchin şî la dumnevoastri 
vornişeli 
Cu trupu di gioreli, 
Guriţa di zăhar, 
Ca să şinstiţ toati dintr'on păhar. 
De ma vrá de nu ma vrá, 
Eu sîngur l-oi ură 
Şi sîngur l-oi închină 
Ş'oi faşi gura leicuţi. 
Să trăiţ cu toţii sănătoş dim- 
preuni, 
Grîu şi undilemn în casa fiilor, 
Aur şi argint. 
Vasile Gavagiuc, 55 ani 
com. Căţăleni, jud. Lăpuşna. 


culese de P. Ştefănucă 


CHIŞINĂUL IN 1821 


»Din 12 mii de locuitori, cât număra înainte, populația de- 
păseşte acum 50 de mii.. El se asemăna mai mult cu o adunare 
populară la o serbare locală... Dar nu numai Chișinăul s'a um- 
plut de refugiați din Moldova și Valahia; populația întregii Ba- 
sarabii s'a dublat. Chișinăul era în vremea aceia azilul principi- 
pilor şi al boierilor din Constantinopol și ambele principate ; în 
fiecare casă, cu două-trei camere, trăiau emigranții fugiți din pa- 
latele splendide din lași și București... Mai înainte era plăcut 
de a trăi la Chișinău, dar zilele erau cenușii, în comparaţie cu 
vremea prezentă. Dintr'o dată însă a devenit vesel și exuberant 


până la oboseală“, 
A. Weltman 


INSEMNĂRI. 


Relaţiile dintre moldoveni şi ruși, 
Sudul Basarabiei (judeţele Cetatea- 
Albă, Tighina, Ismail şi Cahul) pri- 
vit pe o hartă etnografică ni se in- 
făţişează ca un conglomerat de na- 
ționalităţi. In răstimpul de o sută şi 
ceva de ani, în Bugeacul părăsit de 
Tătari au venit şi şi-au stabilit să- 
laş o puzderie de neamuri: 

Moldoveni, Bulgari, Nemţi, Fran- 
cezi, Ruşi, Ucraineni, Găgăuţi, Al- 
banezi, Greci, etc. 

E deajuns să te îatimpli intro zi 
de larmaroc în tirguşorul Sărata din 
jud. Cetatea-Albă sau in oricare alt 
tirguşor din sudul Basarabiei ca să 
te simți intro adevărată babilonie 
de limbi. La Sărata întilneşti Moldo- 
veni din Satul-Nou, Nemţi din Sărata, 
Gnadental, Lichtental, Bulgari din 
Camcic, Ucraineni din Plătăreşti, Ruși 
din Pavlovca şi Vădeni şi, nelipsiţi ca 
din orice centru comercial, Evrei. 
Toate aceste neamuri trăiesc în sa- 
tele lor deosebite; fiecare neam cu 
obiceiurile şi tradiţiile lui, aşa cum 
le-au apucat din bătrini şi aşa cum 
le-au adus odată cu vatra familiei 
din colţurile de lume de unde au fu- 
git, sau au fost zmulşi şi aduşi şi 
colonizați în Bugeacul pustiu. In zile 
de tirg, se intilnesc, cumpără şi-şi 
vind unu! altuia produsele muncii 
lor, tirguindu-se cind în limba unui 
neam, cind în limba altui neam şi de 
multe ori fiecare in limba lui, dar 
înţelegindu-se de minune. 

Studii destul de numeroase și do- 
cumentate s'au scris asupra acestor 
neamuri, in ruseşte, romineşte şi bul- 
găreşte, dar toate aproape sunt stu- 
dii de statistică sau monografii con- 
sacrate exclusiv cite unui neam a- 
parte. 

Nu s'a scris nimic din ceea ce ar fi 
viaţa tuturor neamurilor la olaltă. 


CRONICA 


Curiozitatea mare care te munceşte 
e cum trăiesc aceste neamuri de se 
impacă, în ce relaţii sunt unii cu alţii, 
căci nu se poate admite ca mai multe 
neamuri, cu structuri etno-psihice dis- 
tincte şi deosebite, să trăiască în aşa 
apropiată vecinătate cu satele şi 
deseori chiar în acelaş sat, ca în 
niște cutii închise, fără de nici o co- 
municaţie sufletească dela neam la 
neam, Oricit s'ar deosebi structura 
sufletească a unui neam de a altui 
neam, totuşi este şi ceva comun in 
manifestările vieţii lor, care contribue 
mult la o apropiere sau la o comu- 
nicare din ceea ce este produsul 
sufletesc al unui neam la celălalt 
neam. 

Problema raporturilor dintre nea= 
muri se pune şi din punctul de ve- 
dere al unui popor mai cult şi mai 
civilizat pe de o parte şi a unui po- 
por mai înapoiat culturaliceşte pe de 
altă parte. Aşa este cazul dintre 
Nemţi şi celelalte neamuri in sudul 
Basarabiei. Moldovenii, Bulgarii şi 
Ruşii au avut mult de invăţat de la 
Nemţi; în special plugăria cu unelte 
perfecţionate și organizarea gospo- 
dăriei. Prin orice sat ai trece, mol- 
dovenesc, sau bulgăresc din vecină- 
tatea coloniilor nemțeşti, trebue să 
surprinzi ceva d'n spiritul gospodă- 
resc al nemților in orinduirea gospo- 
dăriei, în lucrarea şi îngrljirea ogoa- 
relor atit la Moldoveni, cit şi la Ruși 
sau Bulgari, N 

Moldovenii chiar şi spun cind au 
făcut un lucru mai bun: „Măi, da 
mi-am făcut o arătură, chiar ca la 
Nemţi ; sau mi-am făcut un sărai 
chiar ca la Nemţi“. 

Problema raporturilor dintre nea- 
muri in sudul Basarabiei e prea in- 
curcată şi întinsă, pentru a putea 
încăpea în cadrul minuscul al unui 
articol. Ceea ce vreau să arăt în 
rindurile ce urmează sunt citeva ob- 

servări asupra relaţiilor dintre Mol- 
doveni şi Ruşi din satul Vădeni (Vi: 
densk în ruseşte sau Tamur) din jud. 
Cetatea-Albă 

Satul Vădeni este situat pe valea 
Tamurului la Nord-Vest de tirguşo- 
rul Sărata. şi in partea de Apus a 
jud. Cetatea-Albă. 

Satul a luat ființă în anul 1828 prin 
colonişti ruşi, denumiți ţăranii statu- 
lui, sau impăratului din Gubernia 
Cursk. 

Ciţiva ani mai tirziu, în 1834, au 
fost aduşi şi colonizați Moldoveni, 
întrun număr mai mic faţă de Ruși 
U5 familii); transplantaţi din satul 
Mămăliga din roiaua Hotinului. Aici 
au fost împroprietăriți cu cite 5 de- 
sătini de pămint şi Ruşii și Moldovenii. 


Avind pămint puțin şi prost, în com- 
paraţie cu al coloniştilor Nemţi din 
jur, satul este sărac. Improprietări- 
rea de după răsbol i-a mai ridicat 
puţin. Satu! Vădeni numără astăzi 
2022 de suflete, dintre cari 759 de 
suflete Moldoveni împărțiți în 63 de 
familii. Restul sunt toți Ruşi. Nume 
de familii Moldoveneşti sunt; Baltă 
(cea mai numeroasă), Ciorbă, Lazăr, 
Lăzneanu, Sterpa (Sterpu), Secrier, 
“Turcan, Ţipurdel, Savov (Sava). 

Familiile moldoveneşti loculesc mai 
mult în partea de Apus a satului, în 
„măhala moldovinească“. Informaţia 
ce-am avut-o despre Moldoveni. a 
fost că „Moldovenii sunt aproape 
rusificaţi. In două sau trii familii dacă 
se mai vorbeşte din cind în cind și 
moldoveneşte“. 

(Informator Dimitrie Musteaţă, pri- 
marul com. Vădeni, Cetatea-Albă.) 

Am ţinut să constat singur măsura 
în care sunt rusificaţi moldovenii şi 
în acest scop am fost condus la ci- 
teva familii de Moldoveni şi de Ruşi, 
cari prin casătorie au luat moldo- 
vence, 

Am cercetat familia bătrinului Sava 
Lăzneanu de 70 ani. Bătrinul Lăz- 
neanu s'a născut în Vădeni din pă- 
rinţi curat moldoveni. A auzit dela 
părinți că Moldovenii sunt veniţi din 
„Mamaliha* (Mămăli!ga, sunetul g tre- 
ce la h sub influența limbei ruseşti) 
după pămint. Care ave semeistva 
(familia) mult, a vinit la pamint. I-a tr!- 


A 


măs pravitelstvo, impărăţia. Zice cau 
vinit 15 semeistve. Aici găsit pe Ruși“. 
Soţia bătrinului Lăzneanu, Maria, îl 
din Volintir (Volintirovca), sat de 
moldoveni tot din jud, Cetatea-Albă. 
Cind a venit la Vădeni,nu ştia decit 
moldoveneşte. Aici a învățat ruseşte 
„cu Moldovenii şi cu Ruşii“. Bătrinul 
Lăzneanu are patru feciori şi patru 
fete. Feciorii s'au căsătorit cu ru- 
soaice şi fetele s'au măritat după 
Ruşi şi feciorii și fiicele ştiu moldo- 
veneşte, dar in familiile lor, acum 
după căsătorie, nu vorbesc decit ru- 
seşte. Nurorile, ca şi ginerii bătrinu- 
lui Lăzneanu, nu ştiu decit ruseşte. 
Am cercat să vorbesc moldoveneşte 
cu un nepoțel al bătrinului, în vârstă 
de 8 ani, dar mam putut scoate nici 
un cuvint. In familii ma auzit decit 
rusește, iar la şcoală deabia acum 
intrase. 


Ilarion Lăzneanu, fiul lui Sava Lăz- 
neanu de 27 ani, cu armata făcută, 
mi-a spus că pină a nu se însura, 
mai vorbeau in fam lie mo'doveneşte 
şi „la armată eram nastoiaşcii ro- 
min“; da de cind s'a ’nsurat „daci 
nevastă-mea şi socru meu pu ştiu 
moldoveneşti, vorbesc numa rusăşti 
şi rusăşti“. 

Aceeaşi stare am constatat-o şi 
la celelalte patru familii vizitate. 
Bâătrinil mai ştiu moldoveneşte, cei 
tineri au învățat la şcoală sau la 
armată, dar acasă ultă şi ce mai ştiu, 
fiindcă in famiiii şi în sat nu vorbesc 
decit ruseşte. 


Familia Balta prezintă urme şi mai 
adincide instreinare a graiului. Graiul 
moldovenesc, așa cum il vorbesc 
Moldovenii din acest sat, prezintă 
aspecte interesante de  bilinguism 
(fonetic. sintactio şi lexical), In vor- 
birea celor mai tineri, mai mult ca 
la cel bătrini, diftongul oa se aude 
numai ca un 0 deschis : sore (soare), 
flore (floare), etc. Sunetul g trece 
la h tot sub influența limbel rusești: 
mamaliha în loc de mămăligă. Su- 
netul ă se aude mai rar pronunțat 
şi trece la a, ex: Craciun, matușa, 
in loc de Crăctun, mătușă. Cind vor- 
besc moldoveneşște, graiul e impes- 
trițat cu cuvinte ruseşti, ex: „straș- 
nic rău di trăit amu, tari nacazanie 

(pedeapsă) amu. Amu di slugit slu- 
jăsc (serviciul militar); a lot nicamu 
ni duiut (da lot de improprietărire 
nu dau la nimeni). Şi pentru cind 
vorbesc ruseşte, Moldovenii simt o 
oarecare greutate, din cauză că nu 
au un vocabular bogat şi intrebuin- 
ţează şi cuvinte moldoveneşti. Inte- 
resantă e mărturisirea tinărului Ila- 
rion Lăsneanu, în acest sens: 

„Cind vorbeşti rusăşti, încilceşti 
vorba moldoveneşti ; cuvintu treba 
să spui rusăşti, da spui moldovineşti. 
Aceia cari aud rid“. 

Mai surprindem deasemeni şi foarte 
dese intorsături sintactice ruseşti, în 
graiul lor moldovenesc. Ex: Incoci 

- mulți moldoveneşti sati sînt. Din ur- 
mătorul text de vorbire se vede foar- 
te clar topica limbii ruseşti asupra 
graiului moldovenesc: 

„Dl ci nu-s sărbătorili pi vechi, 
ca la noi tăt satu fini pi vechi, da 
pochi pi nou trag. Cind pochi trag 
la biscrica, noi nu ni ducim,da cînd 
pi vechi nu tragi, şădem acasî par 
cî nici nu-i sarbatori“. 


(Informatoare Macrina Lazăr, 43 
ani, rusoaică după tată numai, vor- 
beşte şi rusește şi moldoveneşte). 
Conştiinţa de moldoveni, neam deo- 
sebit de Ruşi, e aproape stinsă 'a 
Moldoveni. Moldovan sau Rus pen- 
tru ei deacum e tot una. Nici Ruşii 
adevăraţi nu văd in Moldoveni un 
alt neam. Şi Ruşii şi Moldovenii spun 
că „Moldovenii s'au amesticat de 
amu cu Ruşii. Amu Moldovenii cu 
Ruşii îs la un loc totuna, nu-i deo- 
sebire. Amu Moldovenii cu Ruşii s'au 
făcut deamu cuscri, veri, cumătri şi 
vorbesc numai ruseşte. Dicind eu 
tin minti, aşa am apucat. 'La serbă- 
torea; la Craciun, la Paşti. ii deamu 
fac la un loc Moldoveni cu Ruși, nu 
si mai cunoşti. (Informator— Ilarion 
Lăzneanu 27 ani). 

Legăturile de rudenie dintre Mol- 
doveni şi Ruşi, pe calea căsătoriilor, 
mijlocul cel mai eficace de distrugere 
a barierelor celulare dintre neamuri, 
nu sunt de așa de mult timp în acest 
sat. Bătrinii şi chiar dintre cei mai 
tineri îşi mai amintesc cind „Moldo- 
venii nu se amestecau cu Ruşii“. 
Irimia Lăzneanu, de 65 ani. ` vorbind 


corect moldovenește şi ruseşte, măr- 
turiseşte: „pi cind ieram  flăcău, 
moldovenii erau deosebit şi Ruşii 
deosebit. Di aveu hoară Moldovenii, 
era deoparte de-a Ruşilor. Vineu 
Ruşii di priveu la noi şi ni ducem şi 
noi la ii. Noi nu ni prea ducem, cî 
mai frumoasă hoară era la noi, cî 
era cu lăutari, da la Ruşi din gură 
cintă. Di era o nuntă, alerga cu 
grămada la Moldoveni, de prăveu. 
Nu-i de muit, ia de vre-o 25 ani, di 
cînd o început a să'ncuscri. Catrina 
lu Sofroni Lazăr o mărs întăi după 
Rus. Atunci iera mari mierari. Că se 
incuscreu moldoveni cu Ruşi. Da amu 
nu-i mierari. Pi undi sint curat Mol- 
doveni şi astăzi nu se mai jieu cu 
Ruşii“. 

Dar odată cu inrudirea dintre mol- 
doveni şi Ruşi pe calea căsătoriei, 
se pune întrebarea cum se fac da- 
tinile şi obiceiurile legate de anumite 
evenimente din viaţă,—iîn cazul nostru 
căsătoria. Moldovenii mult timp şi 
chiar şi astăzi mai păstrează parţe 
din obiceiurile lor moldoveneşti. Nunta 
incă şi astăzi este un fel de mix- 
tum compozitum de obiceiuri moldo- 
veneşti şi ruseşti. Dacă o moldo- 
vancă se căsătoreşte cu un Rus, la 
mireasă se fac ceva din obiceiuri 
moldoveneşti. Nuntaşii mirelui sunt 
poftiți în casă, ii aşează la masă, 
„li cinsteşte“ cu cite un riînd-două 
de păhare de vin şi numai mai tirziu 
aduc mireasa şi-o aşează în capul 
mesei lingă mire, adică „fac împreu- 
narea. A dispărut frumosul obiceiu 
al conocarilor şi cetărarea conocă- 
riei, tot astfel şi iertăciunea. Ciţiva 
ani în urmă trăia unul Miron, care 
ştia iertăciunea şi o mai spunea pe 
la unele nunţi la moldoveni, dar de 
cînd a murit, mo mal ştie nimeni în 
sat, așa că a murit şi obiceiul de a 
cetăra iertăciunea. Tot astfel spo- 
radic apare şi jocul zăstrii sau fa- 
cerea crucii cu colacul în patru părţi 
de către mireasă, cind pleacă cu 
mirele din ograda părinţilor. De la 
un timp şi aceste obiceiuri dispar 
şi nunta se face simplu de tot, fără 
nici un fel de obiceiu. — Mirele vine 
şi ia mireasa şi se duce la biserică 
de se cunună. După cununie mi- 

reasa se duce la părinţii ei şi mirele 
la ai lul. Dela mireasă trimet dintre 
neamuri cîteva perechi, tineri şi băt- 
rini, însuraţi şi flăcăi, (fete nu se 
duc) cu citeva căruţi la mire. Aceş- 
tea sunt diadki. 

La mire sunt primiţi la poartă cu 
vin şi fete, druşte de a mirelui. 
Cintă din gură şi joacă lioli (aşa se 
chiamă cintecul ritual). Diadki iau 
pe mire şi-l duc la mireasă, unde 
sunt primiţi şi ospătațţi; seara se in- 
torc la mire. Zestrea o duc la mire 
a doua zi. 

După cum vedem, există o luptă 
dintre obiceiuri, căci Moldovenii, deşi 
în număr mai mic decit al Ruşilor, 
totuşi obiceiurile lor nu se uită, nu 
se şterg aşa de uşor, 

Cele spuse despre nuntă se potri- 
_vesc despre toate celelalte obiceluri. 
Colinzile moldoveneşti au dispărut 
şi obiceiul colindelor s'a contopit cu 
al Ruşilor şi colindele sunt ruseşti. 
Pluguşorul sau Hăitura astăzi nu 
se mai obişnueşte. Cei bătrini îşi mai 
amintesc că „înainte umbla cu plu- 
guşorui, da amu nu mai esti“. E greu 
de fixat precis caracterul obiceiuri- 
lor contopite, din simpla relatare a 
localnicilor.Obiceiurile trebuesc trăite 
în mijlocul poporulul şi notate ca 
pe orice fapt social, aşa cum se pet- 
rece în adevărata luirealitate. Tim- 
pul scurt, cit am stat in acest sat, 
nu mi-a dat posibilitate să fac acest 
lucru. 

Problema relaţiilor din satele cu 
populaţie mixtă e interesantă şi in- 
structivă. Pentru satul Vădeni, Mol- 
dovenii fiind în număr mic faţă 
de Ruşi și legăturile dintre aceste 
neamuri nefiind prin nimic oprite, 
natural că din lupta dintre obiceiuri, 
datine şi, în general, dintre toate 
manltestările de viaţă ale Ruşilor 
şi Moldovenilor, neamuri cu struc- 
turi etnopsihice deosebite, Moldo- 
venii vor cădea înfrinţi, dacă nu vor 
interveni alţi factori, ca şcoala şi bi- 
serica, să-i sprijine, 

Odată asimilați în massa Ruşilor, 
vor veni şi ei cu aportul lor sufletesc 
şi generaţiile ce se vor naşte dintre 
Moldoveni şi Ruşi, fiecă se vor numi 


Ruşi sau Moldoveni, vor avea intro 
măsură oarecare o structură sufle- 
tească deosebită dea înaintaşilor lor. 

Relaţiile şi procesele dintre Mol- 
doveni şi Ruşi din satul Vădeni, aşa 
cum sunt schiţate mai sus, se întil- 
nesc în foarte multe sate din sudul 
Basarabiei şi nu numal între Moldo- 
veni şi Ruși, dar şi dintre Moldoveni 
şi celelalte neamuri: ca Bulgari, U- 
craineni, Găgăuţi, etc. 

In multe sate predomină elementul 
moldovenesc şi atunci procesul se 
petrece invers decit am văzut pen- 
tru Vădeni. In sinul acestor celule 
sociale, satele cu populaţie mixtă, ai 
impresia că se plămădeşte un neam 
nou, cu un suflet nou. Dar pentru a 
cunoaşte acest neam nou, cu suflet 
nou, trebuesc cercetări indelungate 
cu mari sacrificii morale şi materiale. 


P. V. Ștefănucă 


Spiru Haret. — Două decenii s'au 
încheiat de când a murit Spiru Haret. 

Țara întregită cu toate şcoalele 
şi cu toți dascălii ei săvârşeşte as- 
tăzi pomenirea adânc recunoscătoare 
a unui om mare, a cărui viaţă şi ale 
cărui strădanii au fost inchinate idea- 
lului ridicării poporului său. 

Ajuns la conducerea şcoalei na- 
tionale, Haret, adânc cunoscător al 
nevoilor învăţământului, a constatat 
că şcoala trebuie pusă în slujba 
neamului şi a ţărănimii, pe a cărei 
muncă trudnică se reazimă intreaga 
națiune. Idealul pe care l-a slujit 
Haret in toată activitatea sa de ri- 
dicare a ţărănimii a fost să creieze 
o ţară de plugari luminaţi, cumpă- 
taţi şi bogaţi. Şcoala primară a sa- 
tului trebuie să fie, după concepţia 
lui Haret, un laborator de pregătire 
pentru viaţa ţărănească sub toate 
manifestările ei. Păstrând un necur- 
mät contact cu satele şi învățătorii, 
străbătând pe indelete sute de sate, 
cercetând sute de şcoli rurale şi 
stând de vorbă cu sute de învăță- 
tori, Haret şi-a putut crea un prog- 
ram cultural practic, isvorât din cu- 
noaşterea justă a realităţilor. 

O viață întreagă s'a străduit „mi- 
nistrul sfertului de veac“ să răs- 
pândească şi la noi cât mai mult 
binefacerile culturii, să aducă buna 
stare economică şi să dea putinţă 
unui traiu mai omenesc oricui se 
adăpostea sub cerul patriei noastre. 
Vremea lui Haret este epoca de aur 
a şcoalei româneşti. Lupta contra 
analfabetismului a fost mai straş- 
nică decât oricând. Şcoala primară 
şi-a lărgit câmpul de activitate, prin 
cursuri de adulţi, biblioteci, serbări 
ocazionale, cercuri culturale. Edu- 
caţie patriotică țâşnită din cunoaște- 
rea şi înţelegerea trecutului, din 
cinstirea eroilor, din respectul pen- 
tru faptele înaintaşilor, din conştiinţa 
virtuţilor şi geniului nostru naţional. 
'Muncă însuflețită pentru descoperi- 
rea tuturor comorilor noastre de 
cultură populară, pentru folosirea. 
apărarea şi păstrarea lor. Intensă 
operă pentru ameliorarea stării e- 
conomice a păturii ţărăneşti prin 
organizarea cooperatistă: bănci po- 
pulare, magazine de consum, obştii 
de arendare şi cumpărare, etc. 

Cu sufletul lui înţelegător el a 
clădit în sufletul celor mulți un că- 
min plin de căldură. 

Prin ceace a făcut pentru popor, 
Haret ne apare ca un democrat în 
toată puterea cuvântului. El a iubit 
poporul şi l-a înţeles. Şi nimeni mai 
bine ca dânsul ma ştiut să înfăţişeze 
idealul democratic realizabil, nimeni 


ma avut puterea să împingă ţără- 


nimea cu un pas mai mult spre cul- 
tură, spre chibzuinţă şi bună stare 
economică. Astfel Haret a fost un 
adept convins al statului țărănesc. 

Sprijinit pe realitățile româneşti 
Haret a întemeiat şcoala vieţii. In acest 
scop el împrimă şcoalei primare un 
caracter practic, prin introducea in- 
vățământului agricol alături de cel 
manuai. 

In această acțiune de ridicare a 
neamului, Haret s'a întovărăşit cu 
învățătorii, cari sunt cercetaţi la ei 
acasâ. Auzul lui a fosf veşnic ple- 
cat şi iînţelegător la glasul dască- 
lilor. Modestul învăţător de sat, 
prăfuit şi neluat in seamă de ni- 
meni, sta de vorbă cu ministrul său, 


care direct îl sfătula şi-l îndrepta, 
El cutreera ţara dela un capăt la 
altul al ei şi observa, vedea, auzea, 
studia. In această ipostasă Haret, 
prin gândurile ce le-a inchinat in- 
văţătorilor, prin marile indemnuri cu 
cari i-a călăuzit către înfăptuire in 
slujba binelui obştesc, prin părin- 
teasca iubire cu care i-a apărat şi 
susținut, aparține mai mult învăţă- 
torilor. Căci el i-a ridicat la treapta 
de eroi şi apostoli ai neamului. 


De aceea astăzi, după 20 de ani, 
când concepţia şi programul lui Ha- 
ret stăruie încă drept steag de di- 
recţie, întreaga suflare românească, 
în frunte cu dăscălimea, se închină 
cu smerenle inaintea aceluia al că- 
rui suflet sălăşlueşte azi şi deapu- 
rurea în mijlocul nostru. 


In puhoiul nelămurit al patimi- 
lor deslănţuite şi a răscolirii vije- 
lioase cea cuprins sufletele, această 
aniversare poartă în ea adânci sem- 
nificaţii. 

Prin venirea profesorului Dimitrie 
Gusti în fruntea ministerului culturii 
naționale, un nou suflu de viată 
mişcă sănătos falangele apostolilor 
din sate şi o epocă nouă, asemă- 
nătoare aceleia eroice a lui Haret, 
se deschide largă şi înțelegătoare 
destinelor şcoalei româneşti, 

Fie ca acest popas de închinăciune 
să însemne un îndemn spre muncă 
rodnică, demnitate, dragoste de oa- 
meni şi de rosturile lor. 

Sufletul lui Haret să poarte şi mai 
departe paşii şcoalei româneşti pe 
cărările adevărului. Şi atunci vom 
putea spune cu toată încrederea: 
viitor de aur țara noastră are. 


Al. David. 


RECENZII 


Romulus Cioflec. Cutreerând Spa- 
nia. Bibiioteca Dimineaţa No. 114— 
15. Preţul 10 lei. 

Domnul Cioflec a imbogăţit lite- 
ratura noastră turistică cu două vo- 
lume: Spania şi Norvegia—extremele 
de miază zi şi miază noapte ale con- 

tinentului european. — Ambele călă- 
torii sunt excepţionale pentru noi. 
„Românii au mare dragoste de oc- 
cident—zice autorul,— dar călătoriile 
lor în streinătate se opresc la Nissa; 
foarte puţini se încumetă a trece 
Pirineii, aşa că Spania e mai puțin 
cunoscută la noi, decât America“. 


Domnul Cioflec a fost la cursurile 
de vară ale Centrului de Studii is- 
torice, ce se ţin de două decenii în 
capitala Spaniel (pentru streini) şi-i 
suntem recunoscători pentru broşura 
ce ne-a dat. Domnia sa pătrunde în 
Spania prin poarta de răsărit a Ca- 
taloniei bogate; trece prin Barcelo- 
na — oraşul cel mai mare al Spa- 
niei — şi apoi prin Saragoza urcă la 
Madrid. De aici după ce vizitează 
Escurlalul se scoboară la Toledo 
(pe Tago) şi ajunge în Andaluzia la 
„Cordoba şi Sevila, terminând cu vi- 
zitarea Alhambrei din celebra Gra- 
nadă arabă. 

Broşura e mică, dar greoae la ci- 
tit, iar numeroasele fraze “spaniole 
scrise cu litere cursive,o ingreuiază 
și pa mult. Totuşi citirea e instruc- 

vă. 

Fiecărui oraş vizitat, i se arată 
proveniența sau vechimea numelui: 
Madrid=— Madijirith; Toledo=Toletum; 
Escurial=zgură de fier ; Cordoba = 
Karta Tuba sau oraş mare; Anda- 
luzia—Betica romană; Sevila==His- 
palis; Granada=fruct mediteranian. 
Apoi scăderea populaţiei: Toledo 
dela 200,000 loc. la 25000 astăzi; Cor- 
doba dela 300,000 loc. la 70,000 as- 
tăzi; Granada, numai cu o treime 
din ce a fost, etc. Se descriu apoi 
palatele şi monumentele celebre: Es- 
curialul, cu 1600 camere împreună cu 
cavoul subteran al regiior Spaniei; 
Mesquita din Cordoba cu.pădurea 
de 900 coloane; ruinele Italicei (pa- 
tria lui Traian); turnul Giralda, pa- 
latul Alcazar şi sarcofagul lui Cris- 
tobal Colon în care se odihnesc (din 
1899) rămăşiţele descoperitorului lu- 
mei nouă — toate în Sevila — precum 
şi palatul Alhambra din Granada, cu 
bogăţiile şi minunile artistice de pe 
vremea stăpânirei arabe. Autorul pu- 
ne în antiteză blândeța, amabilitatea 
şi fineţa spaniolă, cu tauromania atât 


. 


de crudă pe care au moştenit-o dela 
Romani, descriind magistral de emo- 
ţionant o luptă în circul din Madrid. 
Din observaţii personale conchide că 
Spaniolii nu sunt iubitori de natură 
şi nici muzicali, căci melodiile lor 
populare sunt luate dela arabi. In 
acest caz, cum se explică galeria 
întreagă de pictori spanioli şi ritmul 
original al muzicei, care nici pe de- 
parte pu seamănă cu trăgănatele 
melopel orientale ? „Popor sărac în 
țară săracă“ nu prea corespunde cu 
cele spuse de D-l Iorga despre Spa- 
nia şi cu bogăţiile miniere din Cata- 
lonia şi Sierra Morena. Geografie, 
tare puțină: câteva cuvinte despre 
meseta tristă şi aridă, canonul Ta- 
gului adânc scobit în podiş, crescă- 
toriile de tauri din Andaluzia, loco- 
moţiunea pe catâri şi măgari şi ca- 
rele cu două roate, gitanos sau ți- 
ganii din Granada, 60°/ de spanioli 
analfabeți şi atât. 


Romulus Cioflec. Sub soarele po- 
lar. Un volum pe 178 pg. cu 54 cli- 
şee. Ed. Naţionala S. Ciornei. Buc. 
Preţul 85 lei. 

Dela 1910, data apariţiei volumului 
„La capătul pământului“ a D-lui 
Radu Rosetti. n'am mai avut ocazia 
a citi ceva similar, scris de un ro- 
mân. Călătoria D-lui Romulus Cio- 
flec, mai puţin fericită decât a D-lui 
Radu Rosetti, incepe dela Hamburg 
pe vasul Monte Cervantes și atinge 
78 lat. pe coasta apuseană a Spiz- 
bergului, unde un accident reparat 
cu ajutorul lui Krassin, scapă pe pa- 
sageri de perspectiva groaznică a 
unei iernări în acele paragini inospi- 
taliere. 

Autorul descrie mai mult viața de 
bord şi emoţiile sufleteşti ale călă- 
torilor, cari trec prin atâtea peripeții 
dela furtuna din Skagerak, la cercul 
polar şi lovirea vasului in banchiza 
polară a Spizbergului. Cu toate că 
reproducerea clişeelor lasă mult de 
dorit, autorul ştie a întreţine atenţia 
până la sfârşit, amintind şi eveni- 
mentele palpitante despre găsirea 
expediției Nobile şi căutarea lui A- 

„mundsen. Puţine puncte de pe coasta 
norvegiană sunt vizitate. 

La dus, vaporul se opreşte la Ber- 
gen — port de negustori pescari — 
apoi la Aalesund, dela care cu tre- 
nul se merge pe un drum plin 
de pitoresc la Molde, unde cresc 
fagi Sognefiord lung de 180 kim. și 
Trondjeim fiord nu sunt vizitate. De 
la Molde, vaporul merge direct pes- 
te cercul polar şi insulele Lofoden, 
la Tromsö (70 lat). Pasagerii pot ad- 
mira coasta norvegiană, forfecată de 
fiorduri. Adevărată hrană se scoate 
din mare. Uscatul nu oferă decât 
lemn, vânat şi ceva minereuri. La 
Tromsö — deşi diacolo de cercul po- 
lar — tot mai există vegetaţie ar- 
borescentă, mulţumită căldurei Golf- 
stromului : mesteacăni şi cireşi fără 
fructe. Aici trăesc Laponii, a căror 
interior autorul îl redă foarte sug- 
gestiv. Ajungem apoi la extremita- 
tea continentulu!: insula Mageră cu 
capul Nord, plin de păsări marine. 
D-l Ciotflec, mai nenorocos decât 
D-l Rosetti, nu poate debarcă din 
cauza furtunei. Mai departe, Insula 
Urşilor şi apoi coasta albă de ză- 
padă şi ghiaţă a Spitzbergului. La 
întoarcere, vaporul reparat provizo- 
riu se opreşte mult timp la Hammer- 
fest (71 lat). Orăşelul acesta cu ca- 
sele sale de lemn, construit din nou 
în 1890 şi locuit de 600 familii de 
pescari, e în plină activitate şi săr- 
bătoare dela 13 Maiu la 29 Iulie, 
când soarele nu apune nici odată. 
Adăpostit la Sud - Vestul insulei 
Kvali, are vegetaţie de sălci şi mes- 
teacăni chirciți şi un parc — cel mai 
septentrional din lume — cu cele- 
brul monument al meridianului, ridi- 
cat de ruşi în amintirea măsurărei 
distanţei dela Ismail până la acest 
punct (1816—25). Intoarcerea pe va- 
porul avariat şi escortat de un alt 
vas cu pompe, se face fără nicio 
escală până la Hamburg, spre dis- 
perarea tuturor pasagerilor şi a ci- 
titorilor. In rezumat cartea e dis- 
tractivă, fără a fi şi instructivă, mai 
ales că lipseşte harta de orientare 
dela sfârşit. ; 

Domnul Cioflec e un impresionist 
şi reuşeşte a face pe cititori să simtă 


fiorii de bucurie sau de spaimă, ai 
călătoriei. Nu e un mijloc comod de 
a scrie o astfel de lucrare, căci 
pentru a reuși să întreţii atenţia emo- 
tivă, trebue să ai talentul de a må- 
nui fraza. Autorul călătoriei in Spa- 
nia nu seamănă cu acel al călăto-= 
riei dealungul coastei norvegiene! 
Aşteptăm cu nerăbdare cartea des- 
pre Macedonia, deja anunţată prin 
reviste. 


Harta bogățiilor subsolului Româ- 
niei de profesor Nicolae Pavel şi 
desenator  Spartali (Ploeşti) Ed. 
Cartea Rom. Buc. Preţul 500 lei. 

De curând a apărut în comerţ 
harta murală de mai sus, pentru 
uzul şcoalelor. cari au mare nevoe 
de hărţi intuitive în culori, căci geo- 
grafia este o ştiinţă vizuală şi cu- 
voştinţele teoretice se fixează mai 
bine în minte prin imagini conven- 
tionale. Păcat numai câ harta ma 
trecut pela Consiliu Permanent şi 
nici măcar na fost controlată de 
autor înainte de a fi dată la împri- 
mat, căci greşelele sunt numeroase 
şi pot fi remarcate chiar de elevi, 
cărora şcoala li-a cumpărat harta 
pentru ca să-i instruiască. La re- 
ţeaua hidrografică vedem Milcovul 
mai lung decât Putna; Lăpuşnicul 
mai lung decât Streiul şi Prutul fă- 
când graniţă între no' şi Polonia; 
când + ştiut că acest râu izvorăşte 
din Pocuția. Asemenea Cerna pare 
a fi Olteţul, iar Ialomița izvorăşte 
dela Lăculeţe. în loc să se scoboare 
din Omul. In Somes vedem ca tri- 
butare, două  pârâiaşe paralele: 
Crasna şi Timişul ; când în realitate 
este Agrişul şi Almaşul! Oraşul 
Bălți ştim că stă pe apa Răutului. 
Pe hartă apare Cubolta drept Răut! 
Dacă desenatorul n'a fost atent, 
profesorul trebuia să controleze, 
căci vedem Tuzla la răsărit de Bu- 
dachi (în loc de apus), Călăraşul 
pe Dunăre (când e pe canalul Bor- 
cea), Ramadan pe ţărmul Dunării 
(și el e pe insulă), Andriaşul pe 
Râmnic (in loc de a fi pe Milcov), 
iar Insula Şerpilor dispărută sub 
apele mărei! 

Harta este economică; totuși şi 
aici sunt multe lipsuri. Vatra Dor- 
nei nare amfora din legendă, Slă- 
nicul Prahovei, cu ocna cea mai 
mare din ţară, aşliderea ; băile Tuş- 
nad, Vâlcele (Eliopatac) şi Buziaş nu 
există, iar minele de aramă dela 
Altân-tepe, cum şi acele dela Baia 
de aramă (jud. Mehedinţi) nu sunt 
notate. 

Ce să mai zicem de sărmana Ba- 
sarabie, care nare, după autor, de- 
cât cărbuni pe malul lacului lalpug 
şi plaja Budachi ?? dar Taraclia ? 
dar granitul dela  Coşăuţi (Soroca) 
şi fosforitele judeţului Hotin ? dar 
piatra calcară dela laloveni și Ghi- 
dighici ? fără a mai pune la soco- 
teală sarea marină din limanuri şi 
băile de nămol dela Borisovca ori 
plagele dela Burnas şi Bugaz? 

Cărbunele-alb e arătat cu fulgere 
roşii în locuri unde nu s'a utilizat 
nici o cădere de apă, iar la legendă 
elevul nu vede explicarea acestor 
semne. Kazanele, Oltul, Lotrul, Pă- 
râul Doamnei, Bistriţa şi Mureşul 
mau gici o uzină electrică, mişcată 
prin energia cascadelor naturale ori 
artificiale! Avem numai un proect 
al inginerului Leonida. In schimb 
acolo unde asemenea uzine fiinţează, 
ca de ex: la Zârneşti, Reşiţa ori 
Dobreşti-lalomiţa, ce luminează ca- 
pitala ţării, nu e notat absolut ni- 
mic ! Judeţele nefiind despărțite, ele- 
vul nu poate preciza unde se află 
bogăţiile minerale ale ţării. Multe 
cariere, mine sau staţiuni balneare 
secundare. cari nici nu se invaţă in 
şcoli, ingreuiază inutil harta. 

De ex: Băile Sân Georgiu — cele 
mai radioactive din țară — nu sunt 
notate; asemenea băile Vulcana, Vi- 
zantia, Episcopiei şi Strunga— foarte 


cunoscute. In locul lor vedem Pin- 
tic, Runcu, Panciu, Hăbăşeşti — lo- 
calităţi cari nu contează la bogă- 
ţia minerală a țărei. 

Enormele ciocane, amforele uriaşe 
şi stâlpii piramidali, precum şi cu- 
vintele : fier, cărbune alb, sare, pe- 
trol. băi, scrise absolut de prisos cu 
litere colosale, intrerup continuitatea 
firească a reţelei hidrografice şi su- 
pără simțul estetic. 

Harta este cea mai mare cucerire 
a civilizaţiei moderne: ea trebue să 
fie o operă sintetică cu caracter 
ştiinţific - matematic, în care greşe- 
lile nu sunt admise. 

G. Raşcu. 


REVISTE 


„Unirea Noastră“ este o revistă, 
care apare săptămânal la Chişinău. 
Revista aparţine Societăţii cu acelaş 
nume, ai cărei membrii se recrutea- 
ză din cadrele creştinilor cinstiţi şi 
muncitori. In loc de prefață găsim un 
impres'onant apel — către cler şi 
mireni — de-a veni în mijlocul So- 
cietăţii. Articolele revistei, scrise'n 
româneşte şi ruseşte, revin in mare 
parte redactorului ei,.preotul leremia 
Cecan. „Unirea Noastră“ e pătrun- 
să de un spirit creştinesc şi luptă 
opoteiva ateismului şi nedreptățiri- 
or, 

După părerea revistei în prezent e 
vremea de-a demonstra puterea re- 
ligiozității şi a trăiniciei poporului 
nostru,  Preoţimei îi revine rolul să 
dea semnalul. Interesante incrustări 
asupra evenimentelor zilei şi o ca- 
racteristică scrisoare către „tovară- 
şul Stalin“— închee revista 

B. 

CHEMARE. 


„Viaţa Basarabiei“ și-a expus programul în primul ei 
număr. In cadrul acelui program înțelegem a fi plini de 
luare aminte față de manifestările scrisului românesc ale vlă- 
starelor născute și crescute pe pământul Basarabiei și care 
azi s'ar găsi altoite ori unde în cuprinsul României Mari. 
De aceia îndreptăm chemarea noastră cătră toți aceştia, în- 
demnându-i să răspundă la ea. 

Faptele bune, faptele de cultură, lucrările de ştiinţă 
şi scrisul măestrit ale basarabenilor vor găsi întotdeauna 
ecou şi adăpost în paginile revistei noastre. 

Nu vom precupeți nimic și nu ne vom da în lături dela 
nici un sacrificiu, pentru a putea arăta colectivității româ- 
nești de pretutindeni comorile sufleteşti ce zac încă nede- 
slănțuite în spiritul fraților dintre Prut şi Nistru. 

Basarabia culturală încă nu s'a manifestat colectiv și 
nu și-a dat încă măsura puterilor ei, Incurajând pe tinerii 
ei scriitori şi dând posibilitate oamenilor ei de cultură să 
afirme aci posibilitățile intelectuale ale provinciei noastre, 
socotim că este pasul care duce la crearea unei atmosfere 
noui pe un tărâm pe care s'a lucrat până acum disparat 
şi fără ecou. 

Chemăm deci pe frații. noştri la lucru. 


+ 


Rugăm stăruitor pe prietenii şi abonaţii revistei să 
o dea spre cetire tuturor doritorilor, îndemnându-i să se 
aboneze. | 
La prima cerere, se va trimite oricui numerele apărute. 
Rugăm adresa să fie dată exact, arătând și oficiul 
poştal. | 
$ Administrația revistei „V. B.“ 

